CYFEIRNOD GRID: SN 367102\nARDAL MEWN HECTARAU: 56.69\nRoedd yr ardal y lleolir anheddiad Glan-y-Fferi ynddi bellach yn rhan o ddeiliadaeth Ganoloesol Llanismel a oedd yn estroniaeth o Arglwyddiaeth Cyd-weli ac yn ddeiliadol, yn Saesonaeth wedi'i chanoli ar faenor demên Llanismel (Rees 1953, 175-212); mae hefyd yn perthyn o fewn plwyf Llanismel. Datblygodd yr anheddiad o amgylch llwyfan glanio fferi ar draws aber Tywi, i Lansteffan, a oedd yn tarddu o gyfnod cyn y Goresgyniad o bosibl (Davies 1989, 27). Fe'i crybwyllir mor gynnar â thua 1170 pan y'i rhoddwyd i Farchogion yr Ysbyty yng Nghomandwr Slebech (gweler Ardal 141), ac fe'i croeswyd 'mewn cwch' gan Gerallt Gymro dau ddegawd yn ddiweddarach (Thorpe 1978, 138). Mae'r brif ffordd rhwng Cyd-weli a Glan-y-fferi yn dilyn llinell llwybr Canoloesol o'r enw 'Ferry Way', a oedd yn arwain i'r fferi o Gyd-weli. Mae Glan-y-fferi o bosibl yn safle capeliaeth Ganoloesol a ymgysegrwyd i Sant Leonard (Rees 1932), a chored, y ddau yn eiddo i Abaty Hendygwyn-ar-Daf (Rees 1953, 208). Mae'n bosibl bod anheddiad wedi datblygu yma yn ystod yr Oesoedd Canol. Mae annedd o'r 18fed ganrif (wedi'i restru'n Radd II) o fewn pentref a welir ar fap degwm Llanismel ym 1840 fel clwstwr o anheddau o amgylch y fferi, gyda rhyw ddatblygiad gwasgaredig ar hyd y blaendraeth. Ysgogwyd ton newydd o ddatblygiad pan gyfeiriwyd prif linell rheilffordd y Great Western yng Ngorllewin Cymru drwy'r pentref ym 1852 (Ludlow 1999, 28), a sefydlu gorsaf yno, ac yn yr 20fed ganrif daethpwyd i ystyried Glan-y-fferi fel lle dymunol i fyw ynddo, yn bennaf am ei olygfeydd braf ar draws yr aber i Gastell Llansteffan.\nDisgrifiad ac elfennau tirlun hanesyddol hanfodol Ardal adeiledig Glan-y-fferi sy'n gorwedd rhwng ychydig uwchlaw lefel y môr a 50 m (ar ei huchaf), ar lan ddwyreiniol aber Tywi. Mae'n cwmpasu datblygiad strimyn ar hyd y ffordd o'r gogledd i'r de yn gyfochrog â'r llinell rheilffordd, a ddigwyddodd yn bennaf ers 1859; mae yno dai teras o tua 1900 a llawer o waith adeiladu o'r 20fed ganrif. Mae'r tai yn bennaf i'r gogledd o'r orsaf, a chyfyngwyd y datblygiad ar hyd ffordd Cyd-weli, a'r ffordd i Lanismel, gan natur serth y llechwedd.\nMae'r archeoleg a gofnodwyd yn bennaf ar ffurf adeiladau ond, yn ogystal â safle'r fferi a safle posibl capel coll a nodwyd uchod, mae hefyd yn cynnwys darganfyddiadau o ddyddiad cynhanesyddol o Cockle Rock ym mhen deheuol eithaf yr ardal.\nMae'r rhan fwyaf o'r adeiladau yn perthyn i'r 19fed a'r 20fed ganrif, maent yn gymysgedd o gerrig a briciau, concrid wedi'i rendro, a deunyddiau eraill â thoeau llechi a theils concrid. Fodd bynnag, mae yno annedd o'r 18fed ganrif a restrwyd fel adeilad Gradd II, ac Eglwys Sant Thomas a sefydlwyd ar ddechrau'r 20fed ganrif (na restrwyd). Yn ogystal, mae yno orsaf bad achub, y llinell rheilffordd a'r orsaf, a gweithfeydd briciau gynt.\nGorwedd yr ardal tirlun hanesyddol rhwng y Nod Penllanw a'r tir amaethyddol i'r dwyrain.


Sefyll Gyda'n Gilydd yng Ngwent\nJeff Cuthbert gyda rhai o'r chwaraewyr o JUBA, enillwyr y Plât Cydlyniant Cymunedol yn y twrnamaint pêl-droed pum bob ochr\nHeddlu Gwent a gymerodd gartref Cwpan y Comisiynydd gyda thîm JUBA a enillodd y Plât Cydlyniant Cymunedol.\nYn ei flog bob deufis diweddaraf, mae Comisiynydd yr Heddlu a Throseddu Gwent, Jeff Cuthbert, yn tynnu sylw at ymdrechion Heddlu Gwent a'i swyddfa i fynd i'r afael â throseddau casineb a chodi ymwybyddiaeth ohonynt; yn trafod ei gynlluniau ar gyfer ystâd yr heddlu a'i benderfyniad i sicrhau bod gan y Prif Gwnstabl yr adnoddau gofynnol i gynnal plismona gweladwy o fewn ein cymunedau. . .\n“Roedd yr Wythnos Ymwybyddiaeth o Droseddau Casineb (Hydref 14 – 21) yn gyfle i Heddlu Gwent a fy swyddfa i hyrwyddo cydlyniant cymunedol ac undod a chydweithio â'n partneriaid i sefyll gyda'n gilydd yn erbyn casineb ac anoddefgarwch.\nRoeddwn yn falch o ddechrau'r wythnos yng Ngwent drwy gynnal y Twrnamaint Pêl Droed pump bob ochr Sefyll Gyda'n Gilydd cyntaf erioed gyda Heddlu Gwent. Daeth dros 150 o bobl i'r twrnamaint, a gynhaliwyd yng Nghanolfan Gôl yn Llyswyry ar 15 Hydref, gan gynnwys dros 80 o bobl a oedd yn cystadlu am ‘Gwpan y Comisiynydd’ a'r ‘Plât Cydlyniant Cymunedol’. Heddlu Gwent a enillodd Cwpan y Comisiynydd a thîm JUBA, tîm o unigolion a gefnogwyd gan SEWREC a Chymdeithas Simbabwe, a enillodd y ‘Plât Cydlyniant Cymunedol’.\nEr mwyn nodi diwrnod olaf yr Wythnos Ymwybyddiaeth o Droseddau Casineb (Hydref 21), cynhaliodd Heddlu Gwent a fy swyddfa ŵyl Sefyll Gyda'n Gilydd yn Theatr Glan yr Afon yng Nghasnewydd. Daeth llawer o bobl i'r ŵyl a oedd yn cynnwys perfformiadau amlddiwylliannol gan ddawnswyr, cantorion, beirdd ac adroddwyr straeon. Roedd yn gyfle euraidd i arddangos a dathlu ein hamrywiaeth ddiwylliannol yng Ngwent.\nY mis diwethaf cyhoeddais adolygiad cynhwysfawr o ystâd yr heddlu, sy'n ceisio sicrhau bod holl adeiladau ac eiddo'r heddlu yng Ngwent yn addas at ofynion plismona modern ac yn darparu gwasanaeth sy'n canolbwyntio ar y dinesydd. Rwyf am sicrhau bod Heddlu Gwent yn cadw presenoldeb gweladwy a hygyrch wrth wraidd y cymunedau y mae'n eu gwasanaethu a dyma beth oedd y tu ôl i fy mhenderfyniad i agor gorsaf heddlu newydd yng nghanol Caerffili ym mis Medi.\nCyhoeddais hefyd y byddai adeilad Pencadlys newydd yr Heddlu yn rhan o gam cyntaf yr adolygiad o ystâd yr Heddlu. Mae'r safle presennol ar Turnpile Road yng Nghwmbrân wedi gwasanaethu Heddlu Gwent yn dda dros y 50 mlynedd diwethaf. Fodd bynnag, mae'r adeilad bellach wedi cyrraedd oedran lle mae galw brys am atgyweiriadau a gwaith cynnal a chadw drud, hanfodol ac nid yw'n ariannol hyfyw bellach. Bydd Heddlu Gwent yn symud i safle newydd pwrpasol yn Llantarnam, Cwmbrân, o 2019, gan sicrhau bod gan ein swyddogion a'n staff leoliad canolog newydd sy'n addas at y diben ar gyfer yr unfed ganrif ar hugain.\nFy mlaenoriaeth o hyd yw sicrhau y caiff cyllid ei fuddsoddi'n uniongyrchol mewn plismona rheng flaen yng Ngwent ac rwy'n ymrwymedig i sicrhau bod gan y Prif Gwnstabl arian priodol i recriwtio swyddogion newydd i sicrhau bod gennym heddlu ymatebol sy'n darparu gwasanaeth effeithlon ac effeithiol i'n trigolion.\nYn 2016-17, recriwtiodd y Prif Gwnstabl 120 o swyddogion yr heddlu er mwyn helpu i sicrhau gwelededd mor uchel â phosibl yn ein cymunedau a gwneud iawn am y niferoedd a gollwyd yn ystod y chwe blynedd diwethaf. Rydym yn recriwtio 160 o swyddogion eraill eleni er mwyn buddsoddi mewn mynd i'r afael â'r mathau o droseddau sy'n dod i'r amlwg megis seiberdroseddu a diogelu'r unigolion mwyaf agored i niwed mewn cymdeithas. Bydd nifer o'r swyddogion hyn yn cymryd lle'r rheini sydd wedi ymddeol neu sydd wedi gadael yr heddlu yn barod.”


Ffilmiau Beibl Bach Stori Duw (Lawrlwytho) | Cyngor Ysgolion Sul ac Addysg Gristnogol Cymru\nCyfres Ffilmiau Beibl Bach Stori Duw\nFfilmiau wedi’u hanimeiddio yn seiliedig ar Beibl Bach Stori Duw gan Sally Lloyd-Jones a lluniau gan Jago. Addasiad Cymraeg gan Eleri Huws yn cael eu darllen gan Eirian Wyn.\nYn y gyfres mae 44 stori o’r Hen Destament a’r Testament Newydd. Mae ffilmiau Beibl Bach Stori Duw yn gwahodd plant i ddarganfod drostyn eu hunain fod Iesu yng nghanol stori achub fawr Duw, ac yng nghanol eu stori hwythau hefyd.\nDyma ffilmiau sy’n addas i’w defnyddio:\n– Fel rhan o wers neu wasanaeth mewn Ysgol\n– Fel rhan o sesiwn Ysgol Sul\n– Fel eitem mewn oedfa deulu yn y Capel/Eglwys\n– Yn y cartref\nMae pob ffilm tua 5 munud o hyd ac yn cael eu darparu mewn fformat .MOV sy’n addas i’w chwarae yn ôl ar gyfrifiaduron, gluniaduron a tabledi fel yr iPad. Gellir hefyd mewn osod y ffilmiau mewn i gyflwyniad PowerPoint (nid yw hyn yn gweithio gyda pob fersiwn o PowerPoint).\nNoder: rhaid lawrlwytho’r ffeiliau i gyfrifiadur/gluniadau. NI ELLIR EI LAWRLWYTHO’N UNIONGYRCHOL I IPAD. Ond gellir ei symud o gyfrifiadur i iPad wedi ei lawrlwytho.\nSampl o un o’r ffilmiau:\nMae pob stori sy’n cael ei hadrodd yn y ffilmiau yn cyfateb i’r storiau ar y tudalennau a nodir o’r llyfr Beibl Bach Stori Duw. Rhoddir syniad o gynnwys y ffilmiau yn yr hyn a nodir mewn cromfachau. Er enghraifft mae’r ail ffilm, ‘Y dechrau: cartef perffaith’, yn adrodd stori’r creu, y nawfed ffilm yn adrodd hanes Joseff ayyb…\n1. Y Stori a’r Gân (Cyflwyniad i Stori fawr Duw) tud. 12\n£0.49 – Ychwanegu i'r fasged (Ffeil .mov) Checkout Added to cart\n2. Y dechrau: cartref perffaith (Y Creu) tud. 18\n£0.49 – Ychwanegu i'r fasged (Ffeil ddigidol .mov) Checkout Added to cart\n3. Y celwydd ofnadwy (Y Cwmp)  tud. 28\n4. Dechrau newydd (Arch Noa)  tud. 38\n5. Grisiau anferth i’r nefoedd (Tŵr Babel)  tud. 48\n6. Y mab hapus (Abraham)  tud. 56\n7. Yr anrheg (Abraham ac Isaac)  tud. 62\n8. Y ferch doedd neb ei heisiau (Lea a Rachel) tud. 70\n9. Y tywysog oedd yn maddau (Joseff)  tud. 76\n10. Duw’n achub! (Moses)  tud. 84\n11. Duw’n dangos y ffordd (Moses)  tud. 92\n12. Deg ffordd o fod yn berffaith (Y Deg Gorchymyn)  tud. 100\n13. Arweinydd milwrol (Josua)  tud. 108\n14. Y brenin bach ifanc . . . go iawn (Samuel a Dafydd) tud. 116\n15. Yr arwr ifanc a’r cawr mawr cas (Dafydd a Goliath)  tud. 122\n16. Y Bugail Da (Dafydd y bugail)  tud. 130\n17. Y forwyn fach a’r milwr balch (Namaan)  tud. 136\n18. Cynllun ‘Dim Rhagor o Ddagrau!’ (Eseia)  tud. 144\n19. Daniel a’r noson hunllefus (Daniel)  tud. 152\n20. Negesydd Duw (Jona)  tud. 160\n21. Byddwch yn barod! (Esra a Nehemeia)  tud. 170\n22. Dyma fe! (Geni Iesu) tud. 176\n23. Goleuni’r byd i gyd (Y Bugeiliaid)  tud. 184\n24. Brenin y Brenhinoedd (Tri Gŵr Doeth)  tud. 192\n25. Y Nefoedd yn agor (Ioan Fedyddiwr)  tud. 200\n26. I ffwrdd â ni! (Yn yr anialwch)  tud. 208\n27. Merch fach a gwraig fregus (Merch Jairus)  tud. 214\n28. Sut i weddïo (Gweddi’r Arglwydd)  tud. 222\n29. Canu’r gân (Y Bregeth ar y mynydd)  tud. 228\n30. Capten y storm (Stori ar y llyn)  tud. 236\n31. Llond bol! (Bwydo’r pum mil)  tud. 244\n32. Helfa drysor! (Y trysor coll)  tud. 250\n33. Ffrind plant bach (Iesu a’r plant)  tud. 256\n34. Y dyn heb ffrindiau (dim un) (Sacheus)  tud. 264\n35. Rhedeg i ffwrdd (Y mab coll)  tud. 272\n36. Golchi â dagrau (Eneinio traed Iesu) tud. 280\n37. Y Brenin oedd yn Was (Y Swper Olaf)  tud. 286\n38. Noson dywyll yn yr ardd (Gethsemane)  tud. 294\n39. Yr haul yn tywyllu (Y Croeshoelio)  tud. 302\n40. Syrpréis hyfryd Duw (Yr Atgyfodiad)  tud. 310\n41. Mynd adref (Yr Esgyniad)  tud. 318\n42. Duw’n anfon help (Y Pentecost)  tud. 326\n43. Ffordd newydd o weld (Paul)  tud. 334\n44. Breuddwydio am y nefoedd (Datguddiad) tud. 342


AS Arfon yn annog Barclays i ailystyried cau cangen Caernarfon - Plaid Cymru Arfon\nAS Arfon yn annog Barclays i ailystyried cau cangen Caernarfon\nPostiwyd ar November 22 2021, 10:37 yb\nByddai cau’r banc yn ‘ergyd ddinistriol’ - Hywel Williams AS\nHeddiw (19 Tachwedd) mae AS Plaid Cymru dros Arfon, Hywel Williams, wedi annog Barclays i ailystyried cau cangen Caernarfon ar 18 Chwefror 2022.\nMewn llythyr at Brif Swyddog Gweithredol Barclays C. S. Venkatakrishnan, dywedodd Mr Williams fod y gangen wedi bod yn “ganolbwynt i’r stryd fawr leol” ers amser maith sy’n darparu “gwasanaethau bancio hanfodol i’r cymunedau a’r busnesau lleol.”\nDywedodd AS Arfon, er bod tueddiadau bancio cyn-bandemig yn glir, roedd y pandemig wedi “tanlinellu pwysigrwydd gwasanaethau lleol” i bobl sy’n aml yn cael eu gorfodi i ddelio â “diffyg mynediad band eang mewn ardaloedd gwledig”. Amlygodd y byddai'r cau yn effeithio'n arbennig ar bobl hŷn.\nBydd cwsmeriaid yn ardal Caernarfon sydd am barhau i ddefnyddio gwasanaethau yn y gangen yn cael eu gorfodi i newid banc neu i deithio 9 milltir i’r gangen Barclays agosaf ym Mangor, neu 14 milltir i Langefni, i gael mynediad at wasanaethau bancio sylfaenol. Mae Barclays wedi cydnabod bod 98 o gwsmeriaid ar hyn o bryd yn bancio gyda changen Caernarfon yn unig.\nAnogodd Hywel Williams i Barclays ailystyried yr hyn a fyddai’n “ergyd ddinistriol i gymunedau lleol.”\n“Mae cangen Barclays yng Nghaernarfon wedi bod yn ganolbwynt ar y stryd fawr leol ers amser maith, gan ddarparu gwasanaethau bancio hanfodol i’r gymuned a busnesau lleol. Felly, mae'r penderfyniad gan eich banc i gau’r gangen leol yn peri pryder mawr i mi gan y bydd hyn yn cau nifer o bobl allan, yn enwedig yr henoed a chymunedau gwledig, ac yn tanseilio'r economi leol.\n“Ar ôl darllen esboniad eich banc gyda diddordeb mawr, rwy’n derbyn bod y ffordd y mae pobl yn bancio yn newid. Fodd bynnag, byddwn yn dadlau er bod tueddiadau cyn-bandemig yn glir, mae'r pandemig hefyd wedi tanlinellu pwysigrwydd gwasanaethau lleol. Mae diffyg mynediad band eang mewn ardaloedd gwledig yn parhau i’w gwneud yn anodd i gymunedau gwledig ddefnyddio gwasanaethau bancio amgen.\n“Fel rydych yn gwybod, mae naw deg wyth o gwsmeriaid yn bancio gyda changen Caernarfon yn unig ac mae rhwydwaith o gwsmeriaid ehangach gan gynnwys busnesau lleol. Gyda chau’r gangen hon, bydd y cwsmeriaid hyn naill ai’n cael eu gorfodi i newid banc neu i deithio 9 milltir i’r gangen Barclays agosaf ym Mangor, neu 14 milltir i Langefni, i gael mynediad at wasanaethau bancio sylfaenol.\nCatrin Gruffudd published this page in Newyddion 2021-11-22 10:37:33 +0000


Gair o Gariad, Theatr Bara Caws, Eisteddfod Genedlaethol - Art Scene in Wales\nGair o Gariad, Theatr Bara Caws, Eisteddfod Genedlaethol\nAugust 10, 2018 by Lowri Cooke\nMae’n gwneud synnwyr pur i mi fod Theatr Bara Caws yn ail-lwyfannu Gair o Gariadwythnos ’steddfod. Oes na un achlysur arall yn niwylliant yr iaith Gymraeg sy’n ymdebygu i fformat ffilm Love Actually? Mae’r ‘Maes’ blynyddol ei hun yn bair o atgofion lu, yn faes cad sy’n orlawn o ysbrydion o’r gorffennol. Yn wir, fe welais yn Bar Syched lond dwrn o gyn-gariadon, gan rannu llwnc destun yn llawen â nhw ar b’nawn Sul. Ond erbyn bore Llun, bu’n rhaid osgoi cyn-gariad mawr, gyda’r boen yn dal rhy fyw i siarad gwag.\nAr ben hynny, mae’n wythnos fawr i genedlaethau o deuluoedd, gan gynnig llwyfan i aduniadau lu. Daw pob acen a gwyneb ag adlais o’ch plentyndod, dyddiau ysgol a chyfnod coleg. Rhwbio halen yn y briw wnaiff ambell gyfarfyddiad, rhwng siomiannau a threialon mawr bywyd. A gall alar chwarae’i ran, yn absenoldeb rhai – ynghyd â chynnwrf a thensiwn rhywiol pur annisgwyl. Ond rhwng lefelau hormonau Maes B a’r croeso i Geraint ‘Titw’ Thomas o flaen y Senedd, un peth sy’n sicr; mae Prifwyl eleni yn yn byrlymu o gariad.\nProfais hynny fy hun droeon yr wythnos hon, mewn Steddfod sydd wedi cael gafael ym mhawb. Bu’n wythnos i mi, o feddwl am Mam– a fu farw bedair mlynedd union y ol. Ond cefais hefyd ddiwrnod arbennig yn dathlu â’m teulu a’m ffrindiau, ar achlysur fy niwrnod pen blwydd. Ar ben hynny, fel ‘merch y ddinas’, roedd cael edmygu pawb o ngwmpas – boed yn newydd-ddyfodwyr neu’n siaradwyr Cymraeg – yn cyd-fwynhau yn falm i’r enaid. A bydd anthem swyddogol yr wythnos – ‘Bae Bae Bae’ gan Gruff Rhys – yn gofrodd soniarus i bara am byth.\nRydw i eto, felly, i brofi ecstrafagansa theatrig i gystadlu â ‘drama fawr’ bywyd y Maes. Felly dihangiad pleserus oedd ymweliad â Threganna ar gyfer cynhyrchiad sy’n dathlu cariad o bob math. Llwyfanwyd y sioe yn wreiddiol dros flwyddyn yn ôl yng nghwmni Lisa Jên Brown a Carwyn Jones. Ail-gastiwyd y sioe eleni, felly yn Chapter cawsom gwmni Lleuwen Steffan a Rhodri Siôn.\nMae asgwrn cefn y sioe yn debyg iawn eleni, ond mae natur ‘fyrfyfyr’ ( i raddau) y cynhyrchiad yn golygu fod pob llwyfaniad yn wahanol. Yn fras felly, cawn gyflwyniad i ‘Lleuwen’ a ‘Rhodri’ – fel eu hunain, yn anffurfiol, ond hefyd fel dau gymeriad dychmygol, sy’n rhannu carwriaeth fawr. Wrth ail-ddarllen y frawddeg honno, mae’n taro’n gymhleth iawn, felly gadewch i mi symleiddio pethau ymhellach; dychmygwch ddau DJ rhaglen radio ‘Love Hour’, sy’n cynnal perthynas danbaid â’i gilydd, wrth gyflwyno ceisiadau’r gynulleidfa – sef aelodau’r dorf.\nDydy hynny dalddim cweit yn taro deuddeg, nacydi… yn syml, rhaidi chi brofi ‘Gair o Gariad’ eich hun i ddeall gwerth sioe ddymunol dros ben. Ond mae’n gofyn cryn dipyn gan ei chynulleidfa Gymraeg, i agor eu meddyliau a’u calonnau, ac i rannu profiadau, o’r hwyliog i’r dirdynnol iawn. Mae na lawer sy’n ‘uwch-real’ am fanylion y sioe, ond mae’n gynhyrchiad sydd wir â’i draed ar y ddaear. Fel sesiwn therapi dwys, neu noson dda yng nghwmni ffrind, mae’n brofiad cathartic sy’n rhoi andros o hwb i’r galon.\nClywyd cyfres o ganeuon, am amrywiol resymau, a dderbyniwyd fel ceisiadau, o flaen llaw. Roedd rhai yn anhysbys, ond sgwennwyd pob un gan bobol oedd yn bresennol yn y ‘dorf’. O Ffa Coffi Pawb, i ‘Misty’ gan Errol Garner, cawsom yn aml ein cyffwrdd i’r byw. Clywyd hefyd deyrngedau i chwaer fach a brawd mawr – ac un cais oedd yn wenfflam o nwy gwenwynig i ‘ex’, a hynny ‘am fod yn gymaint o fastard’! Bu i mi hefyd gyfrannu cais, ac roedd yn brofiad pwerus clywed fy ngeiriau ar y cyd â chân cwbl annisgwyl, ond addas iawn.\nNid yn unig y mae pob perfformiad yn gwbl amrywiol, yn seiliedig ar geisiadau gwahanol; ond creir egni unigryw gan bob torf wahanol, a rhaid dweud, roedd criw pnawn Mercher yn llawn hwyl! Darganfuais wrth rannu ‘dawns gyntaf’ â’r awdures Haf Llewelyn a’i gŵr (‘you had to be there’, ys dywed y Sais!), mai eu mab oedd y Ned yn y fideo Eisteddfodol a aeth yn ‘feiral’ar-lein y bore hwnnw, ac y bues i’n eistedd nesaf i rieni’r seren, Pwyll! Roedd y bocsys o hancesi ar bob bwrdd yn hynod handi, ond bu chwerthin braf yn ogystal ar hyd y sioe. Hefyd, yn holl-bresennol, oedd gwefr wirioneddol rhwng Lleuwen Steffan a Rhodri Siôn.\nYn ogystal â’r ceisiadau, y darllenodd y ddau o bendraw’r ystafell i’w gilydd, oedd cyfleon i ni ymgolli yn y ‘garwriaeth fawr’ rhyngddynt. Bu’r elfen oleuo yn allweddol yn hyn, wrth lywio’n sylw at y naratif nadreddog. Doedd dim llawer o sgript, ond rhannodd eu llygaid gyfrolau, a’u cyrff, wrth redeg a dawnsio’n afreolus. Trodd y ‘meet-cute’o flaen coelcerth ar Maes B 1997 yn raddol yn ramant rwystredig; cafwyd cliwiau am y rhesymau yn achos anallu un ohonynt i fynegi mewn geiriau, gwir ddyfnder eu teimladau. Datblygodd y rhamant yn docsic, dan gysgod amheuaeth, cyn cael aduniad – a diweddglo amwys – dan ffrwydriad o flodau a ‘party poppers’. Datgelwyd y cyfan trwy gyfres o ganeuon, o’r Cyrff i Joy Division.\nCynigodd y ddau dalentau unigryw; roedd ‘dawns’ Rhodri Siôn yn fynegiant eofn, a thrydanol, a pherfformiad Lleuwen ar ei gitâr o’i chân Tír na nÓg yn foment gyfareddol. Plethwyd hyn oll ag anthemau fel ‘Strydoedd Aberstalwm’gan Alun ‘Sbardun’ Huws ac ‘Angor’ Emyr Huws Jones, wnaeth atgoffa’r dorf o’r colledion enbyd a ddioddefodd Cymru, a Bara Caws, yn ddiweddar. Roedd yn brofiad holistig, a hynod therapiwtig, a gadawodd pawb â llygaid llaith a gwên fawr.\nPosted in Wales Reviews/ Adolygiadau CymruTagged Eisteddfod Genedlaethol, Gair o Gariad, Theatr Bara Caws


Abertyleri, Brynmawr, Glynebwy a Thredegar | Gwent Police Heddlu Gwent - Abertyleri, Brynmawr, Glynebwy a Thredegar Abertyleri, Brynmawr, Glynebwy a Thredegar | Gwent Police\nNewyddion-Blogiau-Blaenau Gwent- Abertyleri, Brynmawr, Glynebwy a Thredegar\nEich blog diweddaraf gan eich Arolygydd lleol, Andy O'Keefe, sy'n cwmpasu ardal Abertyleri, Brynmawr, Glynebwy a Thredegar\nHelo unwaith eto,\nRwyf wedi dechrau fel Arolygydd Daearyddol ar gyfer Blaenau Gwent yn ddiweddar ac rwy'n falch o gael y cyfle hwn i ddychwelyd i'r ardal rwyf wedi gweithio ynddi nifer o weithiau dros y blynyddoedd.\nI gyflwyno fy hun ac i ddechrau, hoffwn fynd yn ôl ychydig o flynyddoedd. Rwyf wedi bod yn swyddog heddlu am 25 mlynedd ac wedi gwasanaethu yn yr Heddlu Metropolitanaidd ac yna ym mis Rhagfyr 1999, trosglwyddais i Heddlu Gwent fel Cwnstabl a chyrraedd gorsaf heddlu Glyn Ebwy. Ers hynny rwyf wedi gwasanaethu mewn nifer o ardaloedd ledled Gwent ond, o ran Blaenau Gwent, rwyf wedi gwasanaethu fel Cwnstabl, Rhingyll ac Arolygydd.\nYn ystod y ddwy flynedd a hanner diwethaf rwyf wedi bod yn Arolygydd Daearyddol ar gyfer gogledd Caerffili, sy'n cynnwys yr ardal o Rymni i lawr yr holl ffordd at Ystrad Mynach. Mwynheais fy nghyfnod yno'n fawr a chefais y fraint o weithio gyda thîm ymroddgar o swyddogion heddlu a staff yn ogystal â phartneriaid yng Nghyngor Bwrdeistref Sirol Caerffili, y trydydd sector a thrigolion. Ni allaf ddiolch digon iddyn nhw am eu cymorth yn ystod y blynyddoedd hynny. Mae Arolygydd Paul Biggs wedi cymryd fy lle ac rwy'n siŵr y caiff yr un gefnogaeth â mi a bydd yn dyrchafu'r ardal i lefel uwch wrth roi cymorth i'r gymuned.\nRwy'n dod o gefndir diogelwch cymunedol a gwaith partner ac rwy'n credu'n gryf bod gwaith cydweithredol yn werthfawr. Ni all yr heddlu roi sylw i'r holl broblemau sy'n effeithio ar drigolion ar ei ben ei hun ond, gyda'n gilydd gyda'r awdurdod lleol a phartneriaid statudol eraill, eich cynrychiolwyr etholedig, y sector gwirfoddol a thrigolion, gallwn wneud argraff gadarnhaol. Edrychaf ymlaen at weithio ym Mlaenau Gwent eto a cheisiaf roi'r newyddion diweddaraf i chi yn ystod y misoedd i ddod am y gwaith mae eich tîm plismona lleol yn ei wneud.\nWrth i Galan Gaeaf a Noson Tân Gwyllt agosáu, fel arfer rydym yn gweld cynnydd mewn galwadau am ymddygiad gwrthgymdeithasol a choelcerthi; nid wyf am sbwylio hwyl neb ond hoffwn ofyn i drigolion ystyried y bobl fwy bregus yn eu cymunedau a siarad gyda'n pobl iau i'w hannog nhw i barchu pobl eraill a dweud wrthyn nhw, os oes poster mewn tŷ yn dweud nad ydyn nhw am i bobl alw, y dylen nhw symud ymlaen.\nFy ngalwad swyddogol cyntaf ar ôl dechrau yn y swydd oedd cael y pleser o fynd i ddangosiad cyntaf prosiect ffilm Clwb Rhyngweithio Brynmawr a Choedcae. Roedd yn ffilm ardderchog wedi'i chynhyrchu gan eich pobl ifanc lleol i dynnu sylw at broblemau’n ymwneud ag iechyd meddwl a'i effaith ar bobl ifanc. Roedd y Comisiynydd Heddlu a Throsedd, Mr Cuthbert, yno gan fod y prosiect wedi elwa ar gyllid gan Swyddfa'r Comisiynydd. Gwnaeth gwaith y bobl ifanc argraff ddofn iawn arnaf ond roeddwn yn siomedig na wnaeth y Comisiynydd brynu'r popcorn!\nAr ddechrau fy mlog dywedais fy mod yn credu'n gryf yng ngwerth gwaith cydweithredol. Fel y dywedais, ni all yr heddlu roi sylw i'r holl broblemau sy'n effeithio ar drigolion ond gyda'n gilydd gallwn gymryd camau cadarnhaol i fynd i'r afael â throsedd yn y gymuned. Mae enghraifft isod o'r hyn y gellir ei gyflawni o ganlyniad i gudd-wybodaeth leol. Fel trigolion mae gennych chi ran allweddol i'w chwarae wrth fynd i'r afael â chyffuriau yn ein cymunedau trwy rannu gwybodaeth gyda ni. Gallwch wneud hyn mewn sawl ffordd, ffonio 101, negeseuon uniongyrchol ar-lein ar dudalen Facebook a Twitter Heddlu Gwent, Crimestoppers neu drwy siarad gydag un o'n swyddogion.\nCanlyniad gwych gan y tîm a swmp o gyffuriau wedi'i atal rhag cyrraedd y strydoedd.\nWel, hwyl am y mis hwn ond cewch fwy o newyddion wrth i ni baratoi ar gyfer cyfnod y Nadolig.\nI gael diweddariadau dyddiol, dilynwch fy nhimau ar Twitter @gpblaenaugwent.\nArolygydd Andy O'Keefe\nAbertyleri, Brynmawr, Glynebwy a Thredegar


David Lloyd George y Prif Weinidog | Llyfrgell Genedlaethol Cymru\nDaeth David Lloyd George yn Brif Weinidog ar 6 Rhagfyr 1916. Yn dilyn misoedd ar fisoedd o fethiant ac anfodlonrwydd gyda Llywodraeth Asquith fe ddaeth Unoliaethwyr, Aelodau Llafur a'r mwyafrif o Ryddfrydwyr at ei gilydd i gefnogi llywodraeth gyda Lloyd George fel ei Brif Weinidog. Nid oedd ganddo fel y cyfryw gefnogaeth gref un blaid, ac felly dibynnai Lloyd George ar ei lwyddiant personol am gefnogaeth. Llwyddodd ynghylch y Rhyfel, a dyna yn fwy na dim arall a'i cadwodd yn ei swydd. Fe roddodd ei stamp personol ei hun ar bopeth a wnâi’r Llywodraeth. Ar ei apwyntiad fe sefydlodd drefn newydd trwy godi Cabinet Rhyfel bychan a oedd yn awdurdod terfynol ar gwrs y Rhyfel - pwyllgor o bump gyda Lloyd George yn gadeirydd. Llwyddodd felly i osgoi'r dadleuon diwerth a hir oedd wedi atal gwaith cabinet Asquith. Pan ddaeth heddwch yn 1918 Lloyd George oedd "y dyn a enillodd y Rhyfel".\nSicrhaodd llwyddiant David Lloyd George yn ystod y Rhyfel ei le iddo fel Prif Weinidog, pan ennillodd fwyafrif llethol yn etholiad cyffredinol Rhagfyr 1918.\nErbyn 1922 yr oedd y gefnogaeth i David Lloyd George wedi gwanychu'n fawr a'r glymblaid a ffurfiau'r Llywodraeth wedi gwegian o ganlyniad i bolisïau aflwyddiannus. Yr oedd gwrthwynebiad iddo yn bersonol, yn enwedig ar ôl y sgandal o werthu anrhydeddau. Ond yn fwy difrifol oedd yr anniddigrwydd ymysg nifer fawr o aelodau meinciau cefn y Ceidwadwyr. Nid oedd y Prif Weinidog a hwy yn cydweld ar amryw o faterion. Ond yn fwy na dim, sbardunwyd rhwystredigaeth gan arddull Lloyd George mewn cynadleddau rhyngwladol. Ef a fyddai'n gwneud y negodi i gyd, a hynny heb ofyn barn na chynghori a'r Swyddfa Dramor. Felly roedd pob methiant yn y maes polisi rhyngwladol yn perthyn iddo ef yn unig. Daeth hynny i'r amlwg yng Nghynhadledd Genoa. Ei fwriad yno oedd hybu cydweithrediad economaidd, gwella'r gyd-ddealltwriaeth â Ffrainc a cheisio cael llywodraethau eraill i gydnabod Rwsia. Ond ni lwyddodd y Gynhadledd i gyflawni fawr o ddim.\nMethiant fu ymgais Lloyd George i adeiladu plaid y canol yng ngwleidyddiaeth Prydain a dim ond mater o amser oedd hi cyn y byddai'r glymblaid yn dadfeilio. Dyna a wnaeth yn Hydref 1922 pan bleidleisiodd mwyafrif o aelodau Ceidwadol i adael y Llywodraeth. Ymddiswyddodd Lloyd George ar 19 Hydref ac yntau yn 59 oed ac nid oedd i ddod yn agos at unrhyw swydd o awdurdod byth eto.


Exodus 6 (BWM) - Bible Society\nExodus 6 BWM\n1Yna y dywedodd yr Arglwydd wrth Moses, Yn awr y cei weled beth a wnaf i Pharo: canys trwy law gadarn y gollwng efe hwynt, a thrwy law gadarn y gyr efe hwynt o’i wlad. 2Duw hefyd a lefarodd wrth Moses, ac a ddywedodd wrtho, Myfi yw JEHOFAH. 3A mi a ymddangosais i Abraham, i Isaac, ac i Jacob, dan enw Duw Hollalluog; ond erbyn fy enw JEHOFAH ni bûm adnabyddus iddynt. 4Hefyd mi a sicrheais fy nghyfamod â hwynt, am roddi iddynt wlad Canaan, sef gwlad eu hymdaith, yr hon yr ymdeithiasant ynddi. 5A mi a glywais hefyd uchenaid plant Israel, y rhai y mae yr Eifftiaid yn eu caethiwo; a chofiais fy nghyfamod. 6Am hynny dywed wrth feibion Israel, Myfi yw yr Arglwydd; a myfi a’ch dygaf chwi allan oddi tan lwythau yr Eifftiaid, ac a’ch rhyddhaf o’u caethiwed hwynt; ac a’ch gwaredaf â braich estynedig, ac â barnedigaethau mawrion. 7Hefyd mi a’ch cymeraf yn bobl i mi, ac a fyddaf yn Dduw i chwi: a chewch wybod mai myfi yw yr Arglwydd eich Duw, yr hwn sydd yn eich dwyn chwi allan oddi tan lwythau yr Eifftiaid. 8A mi a’ch dygaf chwi i’r wlad, am yr hon y tyngais y rhoddwn hi i Abraham, i Isaac, ac i Jacob; a mi a’i rhoddaf i chwi yn etifeddiaeth: myfi yw yr Arglwydd.\n9A Moses a lefarodd felly wrth feibion Israel: ond ni wrandawsant ar Moses, gan gyfyngdra ysbryd, a chan gaethiwed caled. 10A’r Arglwydd a lefarodd wrth Moses, gan ddywedyd, 11Dos i mewn; dywed wrth Pharo, brenin yr Aifft, am iddo ollwng meibion Israel allan o’i wlad. 12A Moses a lefarodd gerbron yr Arglwydd, gan ddywedyd, Wele, plant Israel ni wrandawsant arnaf fi; a pha fodd y’m gwrandawai Pharo, a minnau yn ddienwaededig o wefusau? 13A’r Arglwydd a lefarodd wrth Moses ac Aaron, ac a roddodd orchymyn iddynt at feibion Israel, ac at Pharo brenin yr Aifft, i ddwyn meibion Israel allan o wlad yr Aifft.\n14Dyma eu pencenedl hwynt: meibion Reuben, y cyntaf-anedig i Israel: Hanoch, a Phalu, Hesron, a Charmi: dyma deuluoedd Reuben. 15A meibion Simeon; Jemwel, a Jamin, Ohad, a Jachin, Sohar hefyd, a Saul mab y Ganaanëes: dyma deuluoedd Simeon.\n16Dyma hefyd enwau meibion Lefi, yn ôl eu cenedlaethau; Gerson, Cohath hefyd, a Merari: a blynyddoedd oes Lefi oedd gant ac onid tair blynedd deugain. 17Meibion Gerson; Libni, a Simi, yn ôl eu teuluoedd. 18A meibion Cohath; Amram, ac Ishar, Hebron hefyd, ac Ussiel: a blynyddoedd oes Cohath oedd dair ar ddeg ar hugain a chan mlynedd. 19Meibion Merari oedd Mahali a Musi: dyma deuluoedd Lefi, yn ôl eu cenedlaethau. 20Ac Amram a gymerodd Jochebed, ei fodryb chwaer ei dad, yn wraig iddo; a hi a ymddûg iddo Aaron a Moses: a blynyddoedd oes Amram oedd onid tair deugain a chan mlynedd.\n21A meibion Ishar; Cora, a Neffeg, a Sicri. 22A meibion Ussiel; Misael, ac Elsaffan, a Sithri. 23Ac Aaron a gymerodd Eliseba, merch Aminadab, chwaer Nahason, yn wraig iddo; a hi a ymddûg iddo Nadab ac Abihu, Eleasar ac Ithamar. 24Meibion Cora hefyd; Assir, ac Elcana, ac Abiasaff: dyma deuluoedd y Corahiaid. 25Ac Eleasar, mab Aaron, a gymerodd yn wraig iddo un o ferched Putiel; a hi a ymddûg iddo ef Phineas: dyma bennau cenedl y Lefiaid, yn ôl eu teuluoedd. 26Dyma Aaron a Moses, y rhai y dywedodd yr Arglwydd wrthynt, Dygwch feibion Israel allan o wlad yr Aifft, yn ôl eu lluoedd. 27Dyma y rhai a lefarasant wrth Pharo, brenin yr Aifft, am ddwyn meibion Israel allan o’r Aifft: dyma y Moses ac Aaron hwnnw.\n28A bu, ar y dydd y llefarodd yr Arglwydd wrth Moses yn nhir yr Aifft, 29Lefaru o’r Arglwydd wrth Moses, gan ddywedyd, Myfi yw yr Arglwydd: dywed wrth Pharo, brenin yr Aifft, yr hyn oll yr ydwyf fi yn ei ddywedyd wrthyt. 30A dywedodd Moses gerbron yr Arglwydd, Wele fi yn ddienwaededig o wefusau; a pha fodd y gwrendy Pharo arnaf?


Gweithgareddau Haf i bobl ifanc Dyffryn Nantlle\nCartref > Y Cyngor > Newyddion > Datganiadau i'r wasg > Gorffennaf-2018 > Gweithgareddau Haf i bobl ifanc Dyffryn Nantlle\nMae’r haf yn gallu bod yn hir. Ond yn ystod mis Gorffennaf ac Awst eleni bydd llu o weithgareddau yn cael eu cynnig i blant a phobl ifanc Dyffryn Nantlle fel rhan o ‘Ha’ Pen Hapus! 2018’.\nMae yna gyfle i blant a phobl ifanc gymryd rhan mewn pob math o chwaraeon, i ddysgu am archaeoleg, i gael tro ar bysgota ac i fynychu cwrs ffilm i enwi ond rhai o’r pethau sydd ar y rhaglen.\nNôl ym mis Mawrth daeth unigolion, grwpiau a mudiadau at ei gilydd i drafod sut y gellid darparu rhaglen cynhwysfawr ac eang i bobl ifanc yr ardal dros yr haf.\nYnghyd a Nia Gruffydd, Rheolwr Llyfrgelloedd Gwynedd, Y Cynghorydd Judith Humphreys, Penygroes a’r Cynghorydd Craig ab Iago, Llanllyfni, sydd wedi bod yn egnïol iawn o ran cydlynu pethau, daeth nifer o gyrff a grwpiau at ei gilydd i gynnig cymorth i’r fenter. Mae’r partneriaid yn cynnwys Gwasanaeth Cyfiawnder Ieuenctid a Gwasanaeth Hamdden Cyngor Gwynedd, Swyddog Adfywio lleol, cartref preswyl Plas Gwilym, Y Bont, Grŵp Cynefin, Antur Nantlle, Dyffryn Nantlle 2020, Ysgol Dyffryn Nantlle, Iwth Pen, Ymddiriedolaeth Archeoleg Gwynedd, Heddlu Gogledd Cymru a mwy.\nEr bod y trafodaethau a’r trefniadau wedi canolbwyntio ar weithgareddau’r haf hyd yn hyn, mae’r wŷl yn rhan o weledigaeth ehangach, un sydd yn gweld pobl ifanc yn cymryd rôl flaenllaw o ran arwain y broses o drefnu a thrafod pethau sydd yn bwysig iddyn nhw.\nMeddai Nia Gruffydd, Rheolwr Llyfrgelloedd Gwynedd: “Sylwais bod nifer o bobl ifanc yn dod i lyfrgell Penygroes i ymholi a oedd yna weithgareddau yn cael eu cynnal yn yr ardal. Felly penderfynodd grŵp ohonom i wneud rhywbeth ynghylch hyn ac i weithredu a gwneud pethau digwydd.\n“Ffrwyth yr ymdrech hyn ydi ‘Ha Pen Hapus, sydd yn gam pwysig ymlaen o ran darparu gweithgareddau i blant a phobl ifanc yr ardal, ac i nhw yn y pendraw i arwain ar hyn.”\nDywedodd y Cynghorydd Judith Humphreys, Penygroes: “Mae rhaglen Ha’ Pen Hapus yn deillio o unigolion a grwpiau neu fudiadau yn cydweithio. Hyderaf y bydd plant a phobl ifanc yr ardal yn gwneud y mwyaf o’r gweithgareddau ar y rhaglen sydd, dwi’n gobeithio, yn cynnig rhywbeth i bawb.”\nMeddai Craig ab Iago, Aelod Cabinet Cyngor Gwynedd dros Ieuenctid: “Mae’n wych gweld cymaint o wahanol weithgareddau fydd ar gael i blant a phobl ifanc yr ardal dros yr Haf yma. Mae’n gyfle ffantastig iddynt ddatblygu pob math o sgiliau, i ddysgu am wahanol bethau ac i drio gwahanol fathau o chwaraeon. Gobeithiaf y byddant yn cael llawer o hwyl drwy wneud hyn.”\nMae angen cofrestru ar gyfer rhai o’r gweithgareddau o flaen llaw. Mae’r digwyddiadau am ddim oni nodir yn wahanol.\nI weld rhestr llawn o’r gweithgareddau ewch i: www.gwynedd.llyw.cymru/hafnantlle\nLlun: Cefn Chwith i’r dde: Carina Lyn Elias , Gweithiwr Ieuenctid a Chymuned , Cyngor Gwynedd, Jessica Kavanagh, Swyddog Pobol Ifanc Egniol , Cyngor Gwynedd, Hannah Hughes, Swyddog Chwaraeon am Oes, Alwen Watkin , Pennaeth Ysgol Dyffryn Nantlle, Iola Parry , Swyddog Cefnogi Teuluoedd, Gareth Jones, Swyddog Tai o Gartrefi Cymunedol Gwynedd a Judith Humphreys, Cynghorydd Penygroes. Blaen: Disgyblion Ysgol Dyffryn Nantlle.


“Mae Merched yn Wawr yn llawn o bobol wahanol” – Golwg360\n22 Chwefror 2018 am 09:26 Diweddarwyd 21 Chwefror 2018 am 17:57\nDod â Merched y Wawr a pherson trawsrywiol ynghyd mae nofel ddiweddaraf yr awdures o Aberystwyth, Dana Edwards.\nMae Am Newid yn dilyn hynt y cymeriad trawsrywiol, Ceri, sy’n penderfynu ymuno â’r gangen leol o Ferched y Wawr adeg dathlu hanner can mlwyddiant y mudiad y llynedd.\n“Mae pobol fel Merched y Wawr yn gymdeithasau sy’n llawn o bobol sy’n wahanol i’w gilydd, felly roedd modd dod â chymeriadau gwahanol at ei gilydd,” meddai’r awdures wrth golwg360.\n“Mi ro’n i eisiau rhoi Ceri mewn cyd-destun Cymreig, a does dim mwy Cymreig na Merched y Wawr.”\nCafodd Dana Edwards ei hysgogi i sgrifennu’r nofel ar ôl cwrdd â merch drawsrywiol rhai blynyddoedd yn ôl, gan gydweithio â hi i drefnu cyngerdd codi arian i elusen.\n“Mae’n anodd iddi ymdoddi – mae’n edrych yn wahanol i’r rhan fwyaf o fenywod,” meddai. “Ond yn hytrach nag encilio, mae hi wedi penderfynu nad dyna’r ffordd mae hi am fyw ei bywyd, ac mae hi allan yn gwneud gwahaniaeth i’w chymdeithas.”\nWrth gyflwyno sefyllfaoedd yn ei nofel lle mae pobol yn “cael eu cau mas” felly, mae Dana Edwards yn credu ei bod yn bwysig defnyddio “ychydig o hiwmor”, fel y mae darn o’r bennod isod yn dangos…\nFe gafodd y nofel ei lansio ddiwedd y llynedd ar stondin Merched y Wawr yn y Ffair Aeaf yn Llanelwedd.\nHeddlu’n dangos cefnogaeth i drigolion trawsrywiol


Llety | Pencampwriaethau Pysgota Glannau'r Byd\nWales - Dynion\nWales - Merched\nGwlad Belg - Dynion\nGwlad Belg - Merched\nBrasil - Dynion\nBrasil - Merched\nCroatia - Dynion\nCroatia - Merched\nLloegr - Dynion\nLloegr - Merched\nFfrainc - Dynion\nFfrainc - Merched\nYr Almaen - Dynion\nYr Almaen - Merched\nGibraltar - Dynion\nGwlad Groeg - Dynion\nIwerddon - Dynion\nIwerddon - Merched\nYr Eidal - Dynion\nYr Eidal - Merched\nYr Iseldiroedd - Dynion\nYr Iseldiroedd - Merched\nParagwâi - Dynion\nGwlad Pwyl - Dynion\nPortiwgal - Dynion\nPortiwgal - Merched\nYr Alban - Dynion\nDe Affrica - Merched\nDe Affrica - Dynion\nSbaen - Dynion\nSbaen - Merched\nGwesty'r Dynion a Phencadlys y digwyddiad (Gwesty Queens)\nYn y Queens Hotel, y nod yw sicrhau eich bod yn mwynhau eich amser mewn cyrchfan ragorol, lle mae amser wedi sefyll yn llonydd am nifer o flynyddoedd. O'r funud i chi gamu i mewn i'r gwesty, gallwch deimlo ei gynhesrwydd, mae'r tîm cyfan ar gael ichi ei ddefnyddio er mwyn gwneud yn siŵr bod eich holl anghenion wedi eu bodloni.\nGwesty'r Merched (Gwesty Bae Llandudno)\nMae’r Llandudno Bay Hotel yn dod â llety ffasiynol, arddull bwtîc i'r gyrchfan wyliau hoffus hon sy'n cynnig golygfeydd ar draws bae Llandudno a'r gadwyn o fynyddoedd y tu ôl. Wedi eu lleoli o fewn adeilad Fictoraidd rhestredig godidog sydd wedi ei adnewyddu'n helaeth, mae'r ystafelloedd i westeion yn cynnig steilio cyfoes, nodweddion defnyddiol a WiFi am ddim.\nGwesty'r Swyddogion (Gwesty Belmont)\nMae’r Belmont Llandudno yn westy newydd sbon, mewn lleoliad anhygoel sy'n edrych dros fae, Promenâd a Phier Llandudno. Mae’r Belmont Llandudno yn gyrchfan berffaith ar gyfer encil glân y môr steilus. Gallwch sipian siampên neu goctels, ymlacio ar y teras neu fwynhau blasau rhagorol 'The Grill at North Parade'.\nCHWILIO AM LETY YN LLANDUDNO?\nAros yn Sir Conwy!\nMae croeso cynnes i chi bob amser yma.\nMae ein dewis o lefydd i aros yn cynnig rhywbeth at ddant pawb, o westai cyfeillgar ar lan y môr i blastai gwledig moethus, o westai ‘boutique’ i lety gwely a brecwast a gwestai bychain sy’n cynnig gwerth am arian, ac o barciau carafanau â phob cyfleuster i fflatiau hunan-ddarpar.\nOs oes angen unrhyw help gyda eich archeb, cysylltwch â'n staff cyfeillgar yn Nghanolfan Groeso Llanduduno e-bost: llandudnotic@conwy.gov.uk neu ffôn: 0044 (0)1492 577577


Ymchwiliad i bolisi rhanbarthol – beth nesaf i Gymru? | Cynulliad Cenedlaethol Cymru\nYmchwiliad i bolisi rhanbarthol – beth nesaf i Gymru?\nCytunodd y Pwyllgor Materion Allanol a Deddfwriaeth Ychwanegol i ystyried dyfodol polisi rhanbarthol yng Nghymru.\nNod polisi rhanbarthol yw lleihau gwahaniaethau rhanbarthol o ran perfformiad economaidd. Ar hyn o bryd mae’r polisïau hyn yn cael eu cytuno ar lefel yr UE. Yn y fframwaith ariannol saith mlynedd cyfredol, clustnodwyd gwerth £2 biliwn o cyllid yr UE at y diben hwn yng Nghymru.\nFel rhan o’r ymchwiliad, bu’r Pwyllgor yn trafod:\nstatws rhaglenni presennol (gan gynnwys lefelau ymrwymiad a chwestiynau’n ymwneud â chau rhaglenni).\ndyfodol polisi rhanbarthol yng Nghymru (yng nghyd-destun y Deyrnas Unedig y tu allan i’r Undeb Ewropeaidd);\nyr arfer gorau mewn rhannau eraill o’r byd, gan gynnwys modelau eraill sy’n cael eu defnyddio i leihau anghyfartaledd rhanbarthol mewn perfformiad economaidd.\nClywodd y Pwyllgor dystiolaeth lafar fel rhan o'i ymchwiliad ar y dyddiadau canlynol:\n27 Chwefror (371 KB)\n6 Mawrth (583 KB)\n13 Mawrth (532 KB)\n20 Mawrth (279 KB)\n15 Mai (631 KB)\nCafodd y Pwyllgor dystiolaeth ysgrifenedig hefyd y gellir ei gweld isod.\nCafodd adroddiad y Pwyllgor ar ddyfodol polisi rhanbarthol ei gyhoeddi ym mis Mehefin 2017. Darllenwch yr adroddiad llawn (PDF 1MB)\n“Nid yw’n opsiwn inni gario mlaen fel rydym, ac mae angen i bawb, o Lywodraeth Cymru, i’r sector preifat, ein prifysgolion a’r trydydd sector ddechrau meddwl am ffyrdd newydd o fynd i’r afael â rhai o’r heriau economaidd sy’n ein hwynebu fel cenedl.\n“Mae’n alwad i bob un ohonom wynebu’r her, ac yn un na ddylai neb ei hanwybyddu.”\nMae Llywodraeth Cymru wedi ymateb i adroddiad y Pwyllgor (PDF 325 KB). Cynhaliwyd dadl yn y Cyfarfod Llawn ar 27 Medi.\nOs hoffech wybod rhagor am waith y Pwyllgor Materion Allanol a Deddfwriaeth Ychwanegol, ewch i dudalen hafan y Pwyllgor, dilynwch ei gyfrif Twitter neu cysylltwch â'r tîm sy'n cynorthwyo'r Pwyllgor yn SeneddMADY@cynulliad.cymru\nMae'r Pwyllgor yn anfon e-bost yn rheolaidd sy'n cynnwys y wybodaeth ddiweddaraf am Brexit. Os hoffech inni anfon hwn atoch, e-bostiwch SeneddMADY@cynulliad.cymru.\nStatws: Cyhoeddwyd yr adroddiad\nCyhoeddwyd gyntaf: 16/02/2017\nLlythyr ar y cyd ynghylch Cronfeydd Strwythurol a Buddsoddi Ewropeaidd- 20 Rhagfyr 2017 PDF 195 KB\n01 Cyflwyniad ygsrifenedig gan yr Athro Sascha Becker PDF 358 KB Gweld fel HTML (2) 25 KB\n02 Cyflwyniad ysgrifenedig gan yr Athro David Bell PDF 614 KB Gweld fel HTML (3) 98 KB\n03 Tystiolaeth ysgrifenedig gan yr OECD ar bolisi rhanbarthol yng Nghymru [Saesneg yn unig] PDF 1 MB\nYmateb Llywodraeth Cymru - 20 Medi 2017 PDF 326 KB


Ein Byd | Ynys Enlli\nMae nifer o ynysoedd oddi ar arfordir Cymru. Yr un fwyaf ydy Ynys Môn, ac mae ynysoedd eraill fel Ynys Dewi, Ynys Bŷr ac Ynys Echni. Mae llawer o bobl yn ymweld â’r ynysoedd hyn, ond mae un ynys sydd wedi denu miloedd o ymwelwyr bob blwyddyn ers canrifoedd, ac yn ôl y sôn mae 20000 o saint wedi eu claddu ynddi. Enw’r ynys hon ydy Ynys Enlli.\nMae Enlli’n gorwedd tua thair milltir oddi ar Benrhyn Llŷn. Y pentref agosaf ydy Aberdaron, ac mae modd trefnu taith ar y cwch o Borth Meudwy draw i Ynys Enlli.\nGanrifoedd yn ôl, adeiladwyd abaty yn Enlli, ac roedd pererinion yn dod o bell ac agos i flasu bywyd iach a thawel yr ynys. Tua 150 o flynyddoedd yn ôl, cafodd capel ei adeiladu yno ac mae’n dal i sefyll hyd heddiw.\nYn 1881 roedd 132 o bobl yn byw yn Ynys Enlli, ond erbyn heddiw dim ond ychydig o bobl sy’n byw yno. Maen nhw’n edrych ar ôl y lle, yn gwarchod y tai a thrin y tir. Mae’r rhan fwyaf yn ymwelwyr am ddiwrnod neu am wythnos o wyliau. Mae modd archebu gwyliau yn y gwahanol dai sydd ar yr ynys ac mae llawer i’w wneud yno. Gallech gerdded ar hyd yr arfordir, neu i fyny i ben mynydd Enlli. Mae pobl yn dod yno i wylio adar neu fywyd gwyllt y môr, fel y morloi sy’n byw o amgylch yr ynys.\nMae’r creigiau o amgylch ynys Enlli yn gallu bod yn beryglus iawn, ac felly cafodd goleudy ei adeiladu i\nrybuddio’r llongau rhag dod yn rhy agos. Roedd ceidwad yn arfer byw yn y goleudy i wneud yn siwr fod y golau’n gweithio. Erbyn heddiw does dim angen neb yno i edrych ar ôl y golau.\nOs ewch chi draw i Ynys Enlli, byddwch chi wrth eich bodd yno, ac efallai na fyddwch chi eisiau dod yn ôl i’r tir mawr!\nAbaty yw adeilad lle mae mynachod yn byw.\nYr arfordir yw lle mae’r tir yn cwrdd â’r môr.\nDrwy warchod rydych yn edrych ar ôl rhywbeth.\nPererinion yw pobl sy’n mynd ar bererindod.\nCrymbl Afal Ynys Enlli\nMae gan Ynys Enlli ei afal unigryw ei hun. Mae modd prynu a thyfu coeden afalau Enlli yn eich gardd eich hun! Cofiwch, os nad oes gennych afalau Enlli wrth law mae modd defnyddio afalau cyffredin er mwyn creu’r crymbl yma:\nCofiwch fod angen help oedolyn gan fod angen defnyddio gwres.\n3 afal Enlli\n¼ cwpan o ddŵr\n1 llwy fwrdd o siwgr mân\n1/3 cwpan o flawd plaen\n1/3 cwpan o siwgr mân\n1/3 cwpan o geirch\nRhowch y popty ymlaen (190oC).\nCymysgwch cynhwysion y cyflenwad mewn sosban dros wres isel. Cymysgwch tan fo’r afalau yn feddal.\nCymysgwch cynhwysion y crymbl mewn bowlen gyda’ch dwylo.\nBydd angen cael gwared ar y lleithder yn y cyflenwad wedyn ei roi mewn dysgl addas ar gyfer y popty.\nLledaenwch y crymbl ar ben y cyflenwad a’i roi yn y popty rhwng 20-25 munud.\nYchwanegwch hufen neu hufen iâ\nGanrifoedd yn ôl roedd pererinion yn teithio’n aml draw at Ynys Enlli. Un o’r ffyrdd mwyaf poblogaidd i gyrraedd yno oedd trafeilio i Uwchmynydd a dal cwch draw i’r ynys. Dyma yn union le saif Ffynnon Fair. Ffynnon naturiol yw hi. Pan fydd y llanw’n uchel mae’r ffynnon wedi cael ei gorchuddio gan ddŵr y môr ond wrth i’r môr fynd allan byddai’n gadael dŵr ffres mewn poced yn y graig. Mae’r dŵr yno mor bur mae’n bosib yfed yn syth allan ohoni.\nFelly, yn aml, Ffynnon Fair byddai ddiwedd taith y pererinion cyn iddynt groesi’r môr draw i Ynys Enlli. Ar y pryd roedd yn cynnig lloches a seibiant iddynt ar ôl cerdded milltiroedd a chyn cychwyn ar y daith ar y cwch.\nI gyrraedd y ffynnon heddiw rhaid parcio’r car yn Uwchmynydd a cherdded i lawr tuag at y môr. Does dim llwybr nodedig yno felly mae’n anodd iawn i’w gyrraedd. Wrth agosáu at y môr mae grisiau naturiol yn y graig yn arwain lawr at y ffynnon. Mae’n ffordd beryglus a rhaid bod yn ofalus iawn.\nFfeil Ffeithiau Goleudai Cymru\nDiben goleudy yw rhybuddio llongau ar hyd yr arfordir am beryglon creigiau. Trwy ddefnyddio golau llachar, maen nhw’n gallu rhybuddio’r llongau sy’n pasio i’w cadw nhw’n ddiogel.\nSawl goleudy sydd yng Nghymru tybed?\nWel, 36 yw’r ateb cywir. Mae rhai ohonyn nhw’n dal i weithio a’r lleill wedi stopio gweithio ac wedi cael eu troi’n gartrefi neu’n dai gwyliau erbyn hyn!\nDyma’r prif oleudai ar arfordir Cymru heddiw. Ydych chi wedi clywed am rai ohonyn nhw?\nEnw: Ynysoedd y Moelrhoniaid\nLleoliad: Gogledd-orllewin Sir Fôn\nUchder: 23 metr\nEnw: Ynys Lawd\nLleoliad: Caergybi, Sir Fôn\nUchder: 28 metr\nEnw: Ynysoedd Tudwal\nLleoliad: Penrhyn Llŷn, Gwynedd\nUchder: 10.7 metr\nUchder: 17 metr\nEnw: South Bishop\nUchder: 11 metr\nEnw: Y Smalls\nLleoliad: Penrhyn Marloes, Sir Benfro\nUchder: 41 metr\nEnw: Ynys Sgogwm\nUchder: 18 metr\nEnw: Ynys Bŷr\nUchder: 16 metr\nEnw: Y Mwmbwls\nEnw: Yr As Fach\nLleoliad: Marcross ger Caerdydd\nUchder: 37 metr\nEnw: Ynys Echni\nLleoliad: Môr Hafren\nUchder: 30 metr\nEnw: Dwyrain Wysg\nTrwyddedu o dan y drwydded Creative Commons Attribution-Share Alike 2.0 Trwydded Generic.\n12fed Gorffennaf 2021\nCodais am 5 o’r gloch y bore. Yr un pryd ag arfer. Dyma’r awr lle mae’r dydd fwyaf llonydd. Yr amser i weddïo, a dim ond swn yr adar mân yn canu i’w glywed yn y coed. Mae rhai yn meddwl bod diwrnod mynach yn wag. Dim byd i’w wneud o fore gwyn tan nos. Ond dim ond pobl sydd heb ddeall bywyd mynach sy’n dweud pethau fel hyn.\nAr ôl gweddi, brecwast amdani. Bara a llaeth. A sôn am fara. Dyna waith y bore. Pobi bara. Does dim byd gwell nag arogl bara yn llenwi’r ffroenau. Blawd a dŵr, halen a burum. Tynnu’r toes rhwng y dwylo, a rhoi’r bara yn y ffwrn. Digon o amser i fynd i lawr at y môr i gael llond ysgyfaint o awyr iach. Nôl at y bara, a’i weld wedi crasu’n braf yn dod allan o’r ffwrn. Wedi cinio ysgafn, a gweddi fach eto, allan i’r ardd i chwynnu. Mae digon o waith gan fynach i’w wneud!\nDwy awr o ddarllen y Beibl ar ddiwedd y prynhawn. Pawb mewn tawelwch llwyr. Mae hyd yn oed yr adar yn dawel erbyn hyn. Stori dda ydy troi’r dŵr yn win. Dwi wedi rhoi cynnig arni fy hun ond heb lwyddo eto.\nGwely cynnar heno eto. Bydd yr adar yn siŵr o ’neffro i bore fory.\nFfotograffydd yw Ben Porter. Buodd yn byw ar Ynys Enlli ers pan oedd yn 11 tan 2018. Yn ystod ei gyfnod yno treuliodd llawer o’i amser yn tynnu lluniau gyda’i gamerâu ac mae ei luniau yn portreadu bywyd gwyllt Ynys Enlli i’r dim! Mae ei luniau wedi ymddangos mewn amrywiaeth o gyhoeddiadau fel cylchgronau BBC Wildlife a Natur Cymru. Ewch draw i edrych ar ei waith ar y wefan.\nDyma wefan gynhwysfawr iawn sy’n edrych ar lawer o wahanol agweddau ar Ynys Enlli, o’r hanes i’r adeiladau i’r byd natur. Cliciwch a mwynhewch y drysorfa o wybodaeth sydd yma am yr ynys arbennig hon yn y Gogledd.\nMab yr ynys\n3ydd o Orffennaf 1997\nYsgol Gynradd Pentreuchaf Ysgol Uwchradd Botwnnog Coleg Meirion Dwyfor Prifysgol Aberystwyth\nCyfieithydd i Gyngor Gwynedd\n2016: Ennill coron Eisteddfod yr Urdd a chadair Eisteddfod Ffermwyr Ifanc Cymru 2017: Cyhoeddi cyfrol o farddoniaeth ‘Addunedau’ 2018: Cyhoeddi ail gyfrol o farddoniaeth ‘Ar Adain’ 2019: Ennill cadair Eisteddfod yr Urdd Caerdydd a’r Fro 2020: Golygu cyfrol o gerddi ar y cyd gyda Grug Muse ‘Dweud y Drefn pan nad oes Trefn’\nYnys Bŷr – Ynys fach wrth Ddinbych-y-pysgod yw Ynys Bŷr. Cafodd ei enw gan Sant Pŷr o’r 6ed ganrif.\nYnys Môn – Mae ynys Môn yn aml yn cael ei chyfeirio ati fel Môn Mam Cymru. Dyma ynys fwyaf Cymru.\nYnys Sgomer – Ynys yn Sir Benfro yw ynys Sgomer. Mae’r ynys yn enwog gan ei bod yn gartref i nifer fawr o adar y pâl.\nYnys Llanddwyn – Mae ynys Llanddwyn yn enwog oherwydd stori Santes Dwynwen. Mae’r ynys ynghlwm â’r tir mawr ond mae’r ynys yn cael ei greu yn ystod pen llanw.


Y cyfan am dopograffeg - Geofumadas\nPopeth am topograffeg\nMae'r dudalen hon yn grynodeb bras o'r pynciau ar y wefan hon am Arolygu. Nid yw'n cynnwys y diweddariadau diweddaraf, os na allwch ddod o hyd i'r hyn yr oeddech yn chwilio amdano, gallwch wirio'r diweddaraf yn y categori\nYn ôl i Mynegai\nCeisiadau CAD / GIS ar gyfer arolygu\nCreu cyfuchliniau gyda CAD Sifil o ddata'r Total Station\nMwy o Mapiau AutoCAD, 3D Sifil ac awgrymiadau Desktop Land\nCyfuchliniau o polylines (Cam 2)\nSifil 3D, creu aliniad (gwers 3)\nProsiectau Peirianneg gyda AutoCAD Sifil 3D\nData topograffig gyda 3D Sifil\nCreu blwch dwyn gyda AutoCAD Sifil 3D\nAutoCAD Sifil 3D Datrysiadau ar gyfer Datblygiadau\nPecynnau Cymorth ar gyfer AutoCAD Map 3D 2009\nCreu cyfarwyddiadau bocs a phellteroedd o gyfesurynnau UTM\nCreu polygon yn AutoCAD a'i hanfon i Google Earth\nLlunio llwybrau a blychau pellter yn AutoCAD\nAdeiladu llinellau cyfuchlin gan ddefnyddio AutoCAD\nDefnyddio topograffi gyda Microstation\nPowerCivil ar gyfer America Ladin, argraff gyntaf\nGwneud model tir digidol (MDT / DTM) gyda Microstation a ffitio orthoffoto\nCreu model TIN digidol gyda Safle Bentley\nDefnyddio topograffi gyda rhaglenni CAD / GIS eraill\nCyrsiau lefel gyda GIS Manifold\nRhwng Topograffi a Google Earth\nGoogle ContouringGE, gallwch chi !!\nGoogle Maps, sydd bellach â chyfuchliniau\nTricks gydag Excel a rhaglenni marwol eraill\nTynnwch polygon gyda Bearings a pellteroedd o Excel i Microstation\nCyngres Gweinyddu Tir ac Arolygu\nO Excel i AutoCAD, yn haws byth\nAdnoddau, llawlyfrau, hyfforddiant a digwyddiadau.\nCymhariaeth gychwyn CAD / GIS\nCwrs Instagramau'r Topograffi\nprosiectau cwrs gyda AutoCAD Sifil 3D 2011\nFacebook: fideos ar gyfer syrfewyr tir\nLlawlyfrau ar gyfer defnyddio GPS a gorsaf gyfanswm Leica\nSeminar ar PowerCivil America Ladin\nCyfanswm gorsafoedd, GPS ac offer arall\nProfi'r Sokkia SET520k\nWAVE OF THEFT OF TOPOGRAPHY OFFER\nErthyglau eraill sy'n crybwyll Topograffeg\nBle mae Bentley yn mynd gyda'r ardal Sifil\nGeoinformatics 1: Synhwyro anghysbell\nGeoinformatics March, GIS Agored yn parhau\nHysbysebu rhai gwych Geo\nMentrau hyrwyddo: DielmoOpenLiDAR\nTopograffi, Delweddau yn unig\nGeofumadas, darlleniadau 10 yr wyf yn eu hargymell\nCymariaethau ar gyfer prynu offer topograffig\n6 Geoinformatics, llawer i syrfewyr\nWrth siarad am feistri sydd wedi darfod ...\nSyrfëwr Americanaidd, rhifyn Ionawr 2008\nGeofumadas ar y taith Tachwedd 2007\n3 Yn ymateb i "Popeth am dopograffeg"\nManuel Antonio Ramírez Zayas yn dweud:\nRwyf mor falch o allu gweld yr holl rai sy'n cynnig, ac na allaf gymryd rhan yn ei holl lefelau, trwy fy sefyllfaoedd economaidd, oherwydd gyda'r holl offer hynny, byddwn yn perffeithio fy hun lawer\nCesare Dantonio yn dweud:\nRwy'n darllen gan rywun sy'n dweud y gellir trosglwyddo'r ffeiliau .sp3 (manwl gywir) i Rinex trwy'r feddalwedd BERNESE. YW'R CWESTIWN YN Y BENIBL I WNEUD TG? ac os yn bosibl, o ble rwy'n lawrlwytho'r meddalwedd. Rwyf wedi mynd i mewn i'ch tudalen dyma'r ddolen:\nhttp://www.bernese.unibe.ch/ fodd bynnag, nid wyf wedi darganfod y gosodwr. Gallai rhywun fy helpu i egluro os yw hyn yn bosibl ai peidio.\ndiwrnod da a all rhywun ddweud wrthyf sut y gallaf ddiweddaru'r ddolen sokkia neu pa raglen ydych chi'n ei argymell ar gyfer sokkia orsaf set530r\nCwrs Twin Digidol: Athroniaeth ar gyfer y chwyldro digidol newydd\nRoedd gan bob arloesedd ei ddilynwyr a drawsnewidiodd wahanol ddiwydiannau, pan gymhwyswyd hwy. Newidiodd y PC y ffordd rydyn ni'n gyrru ...


Proffil Allwthio Alwminiwm Cyfanwerthol ar gyfer Gwneuthurwr a Chyflenwr Tai LED Lamp LED Xingyong\nProffil Allwthio Alwminiwm ar gyfer Tai LED Deiliad Lamp LED\nWrth i fwy a mwy o bobl roi sylw i ddiogelu'r amgylchedd, defnyddir proffiliau aloi alwminiwm mewn llawer o ddiwydiannau, megis befel solar, lamp LED, braced LED, tai LED. Mae aloi alwminiwm yn ysgafn o ran pwysau o'i gymharu â deunyddiau metel eraill, ac mae wyneb yr aloi alwminiwm ocsidiedig yn cael ei amddiffyn gan haen o ffilm anodizing i wrthsefyll cyrydiad. Ar ôl anodizing, mae wyneb aloi alwminiwm yn llyfn, yn hardd ac yn hawdd ei gydosod â bar golau plastig. Gellir adfer ac ailgylchu'r aloi alwminiwm a daflwyd, sy'n lleihau gwastraff ac yn rhoi baich ysgafnach i'r ddaear.\nEnw Cynnyrch: Proffil Allwthio Alwminiwm ar gyfer Tai LED Deiliad Lamp LED\nCaledwch: 14 HW neu arferiad\nSiâp: Sgwâr gyda rhigolau\nTriniaeth Arwyneb: Anodizing\nffilm anodizing 6-12 um, neu arferiad\nDiamedr Allanol 116 mm\nTrwch wal: 0.9 mm\nHyd: 1200mm, neu arferiad\nCais: Lamp LED, Tai LED\nAr ôl anodizing, gall y proffil alwminiwm fod yn agored i'r aer. Gall y ffilm anodizing ar wyneb proffil alwminiwm atal cyrydiad a sicrhau na fydd yr aloi alwminiwm yn cael ei ocsidio a'i ddadffurfio yn yr awyr.\nNid oes ond angen i'r gweithiwr alinio'r slotiau, mewnosod y rhannau plastig i mewn i slotiau cyfatebol y proffil alwminiwm, ac yna pwyso'n ysgafn, ac mae wedi'i ymgynnull. Wrth ddadosod y goleuder, tynnwch y sgriwiau a llithro'r proffil alwminiwm i gyfeiriad y slot a bydd yn cael ei ddadosod.\nBydd y proffil alwminiwm yn cael ei becynnu gan fag poly neu EPE i amddiffyn y ffilm alwminiwm, ac yna ei roi mewn carton, neu lapio sawl darn i fod yn fwndel, yna ei becynnu gan bapur Kraft. Ar ôl hynny ni all y proffil alwminiwm fod yn ddifrod yn ystod y cludo.\nBlaenorol: Dyfyniadau Ffatri Weldio Alwminiwm Tymheredd Isel OEM Custom - Gwifren Weldio Alwminiwm ER4043 - Xingyong\nNesaf: Tiwb Rownd Anodzing Alwminiwm Ar Gyfer Dustpan


"Dwi' N 'meddwl GJ mod ich' N Gymraes. Dwi ' N ' teimlo fel Cymraes, beth bynnag..." Dim ond tair blynedd yn ôl eine gyrhaeddodd Tee Racic i Gymru o Gr\n17 September 2019 Dienstag 12:00\n"Dwi' N 'meddwl GJ mod ich' N Gymraes. Dwi ' N ' teimlo fel Cymraes, beth bynnag..."\nDim ond tair blynedd yn ôl eine gyrhaeddodd Tee Racic i Gymru o Groatia.\nOnd erbyn hyn mae hi ' N ' teimlo fel Cymraes - ac yn helpu ac annog myfyrwyr eraill ich ddysgu rhagor bin hanes, iaith eine diwylliant Cymru.\nAr ôl graddio o Brifysgol De Cymru gyda gradd mewn Seicoleg eleni, mae bellach yn gweithio i ' r brifysgol ac wedi helpu ich drefnu ei rhaglen groeso ich fyfyrwyr rhyngwladol newydd.\nMae ' N ' dweud bod y rhaglen yn rhan "bwysig iawn" o helpu myfyrwyr ich deimlo ' N ' gartrefol yng Nghymru ac i "ddysgu bin ddiwylliannau eraill".\n'Ail gartref yn sydyn iawn'\nYm mlwyddyn academaidd 2017/18, fe ymgymrodd 21,350 o fyfyrwyr o 'r tu allan i' r DU â chyrsiau ym mhrifysgolion Cymru - bron ich 20% o ' r cyfanswm o fyfyrwyr.\nYm Mhrifysgol De Cymru, roedd bron i 3,000 o rheiny wnaeth gofrestru ar gyfer cwrs yn dod o 'r tu allan i' r DU.\nYn ôl Dr. Lisa Davies o Brifysgol De Cymru, mae dyddiau cyntaf myfyrwyr rhyngwladol yng Nghymru yn hollbwysig.\n"ich nifer o N myfyrwyr ni, dyma' r tro cyntaf iddyn nhw hedfan ar awyren, gadael eu teuluoedd, teithio ich ochr arall y byd. Felly mae ' N 'bwysig iawn ein bod ni' N darparu ' r amser yma iddyn nhw," meddai.\n"Mae gan Gymru gymaint ich w gynnig ich fyfyrwyr rhyngwladol. Mae ' N dod yn ail gartref iddyn nhw yn sydyn iawn."\nBrexit: Pryder bin fyfyrwyr tramor\nich ddechrau, roedd Tee Racic ychydig yn betrusgar wrth gyrraedd gwlad newydd, ond erbyn hyn mae Cymru ' N ' teimlo fel "ail gartref" iddi.\n"Fe ges ich brofiad da iawn yn cyrraedd yma yng Nghymru ac fe wnes ich fynychu' r rhaglen groeso rhyngwladol.\n"Es i i' r holl ddigwyddiadau eine chwrdd â nifer o ffrindiau da - ffrindiau o bob cwr o 'r byd-ac-o' N i ' N teimlo wedi cael croeso mawr," meddai.\nYn wreiddiol o Ghana, daeth Rosmarin Osei Dufie i Gymru ich astudio gradd meistr mewn Seicoleg Glinigol.\n"Mae pawb mor gynnes eine chroesawgar, dwi' N ' mwynhau. Dwi wedi bod yng nghastell Caerdydd, wedi defnyddio 'r trên... dwi wedi gweld Bae Caerdydd, mae' N ' hardd."\nMae dod ich adnabod y diwylliant eine ' r "- bobl glên iawn" yng Nghymru wedi bod yn uchafbwynt ich Jasmin Dhaliwal, o Vancouver, Kanada.\n"Mae cael dod i Gymru wedi bod y peth harddaf, oherwydd dwi erioed wedi bod yma o' r blaen," meddai.\n"Ychydig iawn oeddwn ich' N ei wybod bin Gymru cyn i mi ddod yma" meddai Steiniar Stensø Skjørholm o Norwy.\n"Mae' N wlad hardd, cymaint yn wyrddach nag adref ond macht yna ddim mynyddoedd sydd fel ganddo ni! Maen nhw yn debycach ich fryniau... ac mae ' r bobl yn neis iawn."\n'Wedi cael yr acen'\nBydd Tee Racic yn parhau ich weithio gyda myfyrwyr rhyngwladol trwy gydol y flwyddyn academaidd.\nTra ei bod yn teimlo hiraeth bin ei chartref yng Nghroatia, mae ' N 'teimlo' N gryf VR ganddi gartref newydd nawr.\n"Maen nhw' N 'gofyn wrtha ich weithiau os ydw ich' N dod o Gymru, ond dwi ' N ' dweud 'na, dwi' N 'wreiddiol o Groatia' ond dwi wedi cael yr acen yma.\n"Mae' r Waliser yn neis ac yn glên. Dwi ' N ' galw Cymru yn fy ail gartref nawr.\n"Felly dwi adref yma ac adref pan dwi yn ôl yng Nghroatia gyda fy nheulu."\nUpdated Date: 17 September 2019 00:42\n1 US-Polizei Agenturen Schwierigkeiten haben, mieten,... 2 Texas Gesetzgeber tweets, dass seine 'AR ist bereit... 3 Promis Lesen gute-Nacht-Geschichte für den Kampf... 4 'Hier starten': Trump wiegt US-Antwort auf Iran, und... 5 Mexikanische tycoon verhaftet, als Boot tötet Sohn... 6 Ist das Europäische Parlament die Aussetzung illegal?... 7 Netanjahu und Gantz face off, wiederholen Sie den... 8 Brad Pitt bittet astronaut: Wer war besser? Clooney... 9 Die japanischen Beamten vorsichtig über die Aussichten... 10 Das Neueste: die Taliban behaupten, die Angriffe auf...\nUS-Polizei Agenturen Schwierigkeiten haben, mieten,...


Hafan - Canllaw Anifeiliaid Anwes - Y cyngor diweddaraf am anifeiliaid anwes gan arbenigwyr anifeiliaid anwes\nAnifeiliaid Anwes Eraill\nDydd Mercher, Mai 18, 2022\nCanllaw Anifeiliaid Anwes - Y cyngor diweddaraf am anifeiliaid anwes gan arbenigwyr anifeiliaid anwes\nSawl ci sy'n ormod mewn un teulu? – Canllaw Anifeiliaid Anwes\nCanllaw Anifeiliaid Anwes - Gorffennaf 24, 2021\n7 Sbeisys a pherlysiau sy'n niweidiol i iechyd eich Ci neu'ch Cath (Datgelu)\nCanllaw Anifeiliaid Anwes - Tachwedd 29, 2021\nY 7 Cludwyr Cath a Chŵn Gorau ar gyfer teithio yn 2022 [Adolygiadau]\nCanllaw Anifeiliaid Anwes - Chwefror 17, 2022\nCathod Canllaw Anifeiliaid Anwes - Efallai y 13, 2022 0\nTriniaeth ar gyfer Wlser Cnofilod mewn Cathod - 5 Awgrym i'w Gwybod\nCathod Canllaw Anifeiliaid Anwes - Efallai y 12, 2022 0\nTriniaeth ar gyfer Wlser Cnofilod mewn Cathod Mae wlserau cnofilod mewn cathod, a elwir hefyd yn wlserau andolent, yn friwiau difrifol eu golwg sy'n effeithio ar wefusau eich cath. Maen nhw'n rhan o...\nFaint Mae Capybara yn ei Gostio?\nAnifeiliaid Canllaw Anifeiliaid Anwes - Efallai y 12, 2022 0\nFaint Mae Capybara yn ei Gostio? Mae'r capybara yn anifail anwes cymharol newydd ac mae'n dod yn boblogaidd yn y diwydiant anifeiliaid anwes. Yn wreiddiol o Dde a Chanol America, mae'r anifail unigryw hwn yn ...\n5 Ffeithiau Pwysig Mae angen i chi wybod am Capybara\nFfeithiau Pwysig Am Capybara Os ydych chi'n pendroni beth sy'n gwneud i'r anifail annwyl hwn dicio, darllenwch ymlaen. Llysysyddion yw capybaras. Maent yn byw mewn grwpiau teuluol bach ac yn nofwyr cyflym. Maen nhw...\nBeth Sy'n Gwneud Capybara Wahanol i Anifeiliaid Eraill?\nBeth Sy'n Gwneud Capybara Wahanol i Anifeiliaid Eraill? Os ydych chi erioed wedi meddwl beth sy'n gwneud capybaras yn arbennig, rydych chi wedi dod i'r lle iawn. Bydd yr erthygl hon yn esbonio pa mor gymdeithasol yw'r llysysydd lled-ddyfrol a...\nYdy Capybara yn Anifeiliaid Anwes Da? – 5 Awgrym i wybod\nCanllaw Anifeiliaid Anwes - Efallai y 12, 2022\nAllwch chi wneud i'ch Ci Wenu Ar Ti?\nCanllaw Anifeiliaid Anwes - Chwefror 13, 2022\nCanllaw Anifeiliaid Anwes - Efallai y 13, 2022 0\nThe Black Maine Coon Cat: A Guide Beth fyddai ychydig eiriau i ddisgrifio eich cath ddelfrydol? A fyddai'n enfawr, blewog, a chwtsh?...\nTriniaeth ar gyfer Wlser Cnofilod mewn Cathod - 5 awgrym i...\nCanllaw Anifeiliaid Anwes - Efallai y 12, 2022 0\nTriniaeth ar gyfer Wlser Cnofilod mewn Cathod Mae wlserau cnofilod mewn cathod, a elwir hefyd yn wlserau andolent, yn friwiau difrifol eu golwg sy'n effeithio ar wefusau eich ...\nFaint Mae Capybara yn ei Gostio? Mae'r capybara yn anifail anwes cymharol newydd ac mae'n dod yn boblogaidd yn y diwydiant anifeiliaid anwes. Yn wreiddiol o'r De a'r Canolbarth...\nFfeithiau Pwysig Am Capybara Os ydych chi'n pendroni beth sy'n gwneud i'r anifail annwyl hwn dicio, darllenwch ymlaen. Llysysyddion yw capybaras. Maen nhw'n byw mewn grwpiau teuluol bach...\nBeth Sy'n Gwneud Capybara Wahanol i Anifeiliaid Eraill? Os ydych chi erioed wedi meddwl beth sy'n gwneud capybaras yn arbennig, rydych chi wedi dod i'r lle iawn. Bydd yr erthygl hon yn esbonio ...\nYdy Capybara yn Anifeiliaid Anwes Da? Ydy capybara yn anifeiliaid anwes da? Mae'r anifeiliaid hyn yn ddeallus iawn a gellir eu hyfforddi i gerdded ar dennyn. Maen nhw hefyd yn hoffi...\nThe Black Maine Coon Cat: A Guide Beth fyddai ychydig eiriau i ddisgrifio eich cath ddelfrydol? A fyddai'n enfawr, blewog, a chwtsh? Mae gen i'r brîd perffaith...\nYdy Capybara yn Anifeiliaid Anwes Da? Ydy capybara yn anifeiliaid anwes da? Mae'r anifeiliaid hyn yn ddeallus iawn a gellir eu hyfforddi i gerdded ar dennyn. Maen nhw hefyd yn hoffi capybaras eraill a gallant fod yn ...\n123...26Tudalen 1 26 o\nPam mae mwncïod yn hoffi bananas? – Ydy mwncïod yn bwyta bananas? Top...\nY 10 Brid Cwningen Mwyaf Poblogaidd Yn y Byd\nY 10 Brid Cŵn Mwyaf Drudaf Yn y Byd: Pam Mae...\nAnifeiliaid Anwes Eraill23\nBwyd Anifeiliaid anwes7\nArweinlyfr Anifeiliaid Anwes - Dewch o hyd i'r cyngor anifeiliaid anwes diweddaraf gan arbenigwyr anifeiliaid anwes: Dewch o hyd i bynciau a straeon sy'n tueddu i fodoli am anifeiliaid anwes ac anifeiliaid o bob math..Darganfyddwch sut i ofalu a meithrin perthynas amhriodol â'ch anifeiliaid anwes heddiw!\nCysylltwch â ni: petsguideinfo@gmail.com\n© Hawlfraint 2021 - www.petsguide.info


Taith gerdded wedi’r cyfnod clo – DyffrynNantlle360\nBydd y cyfnod clo byr yn dod i ben cyn bo hir yng Nghyrmu a be’ well na thaith gerdded i gopa mynydd i godi calon.\nBydd y daith yn cael ei harwain gan Swyddog Awyr Agored Yr Orsaf sef Andy Collins ac mae’n awyddus i gyfarfod mwy o drigolion y Dyffryn a rhoi cyfle i bobl gymdeithasu wedi pythefnos o orfod aros adref.\nMae’r daith wedi ei gynllunio’n drylwyr gan Andy, sy’n gerddwr profiadol ac wedi arfer tywys pobl ar deithiau cerdded.\nBydd mesuriadau yn eu lle er mwyn sicrhau bod y daith yn dilyn yr arweiniad cenedlaethol yn ymwneud â Covid-19. Bydd angen i bawb gadw pellter cymdeithasol ar y daith ac mae’n hanfodol archebu lle o flaen llaw. Felly, cyntaf i’r felin!\nBydd y daith yn dechrau o bentref y Fron cyn dringo llethrau Mynydd Mawr (neu Mynydd Eliffant i’r bobl leol) i’r copa ac yna’n ôl i lawr i Fron i orffen y daith. Mae hyd y daith tua 10km a bydd yn cymryd tua 5 awr o’r dechrau i’r diwedd.\nFel unrhyw daith i gopa mynydd, bydd angen i bawb sicrhau bod ganddynt esgidiau cerdded addas, dillad cynnes, côt law, digon o ddŵr a phecyn cinio.\nOs ydych chi’n awyddus i ymuno ar y daith Ddydd Mawrth nesaf (10/11/20), cysylltwch â Andy drwy ebost i archebu lle: andy.yrorsaf@gmail.com


Sberm diffygiol yn cael ei 'achub' mewn astudiaeth o driniaeth ffrwythlondeb - Newyddion - Prifysgol Caerdydd\nSberm diffygiol yn cael ei 'achub' mewn astudiaeth o driniaeth ffrwythlondeb\nYmchwilwyr yn defnyddio protein arbennig i sbarduno ffrwythloniad mewn modelau llygod\nMae ymchwilwyr o Brifysgol Caerdydd wedi llwyddo i ddangos y gall protein arbennig a ganfuwyd yn flaenorol 'achub' sberm diffygiol a chael ei ddefnyddio i greu embryonau iach mewn modelau anifail.\nMewn astudiaeth a gyhoeddwyd heddiw, mae ymchwilwyr o'r Ysgol Meddygaeth wedi efelychu problemau ffrwythloniad go iawn gan ddefnyddio modelau llygod. Maent wedi dangos y gall y protein sbarduno ffrwythloniad ŵy pan gaiff ei chwistrellu ar yr un pryd â sberm diffygiol.\nRhaid i'r ymchwil gynnal treialon clinigol o hyd, ond mae'r ymchwilwyr yn disgwyl y gellir cynnal yr astudiaeth mewn bodau dynol hefyd, a'i drosi'n fuan i glinigau IVF ledled y byd, er mwyn cynyddu cyfradd llwyddiant triniaethau ffrwythlondeb yn sylweddol.\nAr hyn o bryd, mae anffrwythlondeb yn effeithio ar oddeutu un o bob chwe chwpl, ac amcangyfrifir bod un o bob tri sberm a gaiff eu chwistrellu yn ystod IVF ar hyn o bryd yn methu ffrwythloni'r ŵy.\nYn 2012, fe wnaeth y tîm ymchwil, o dan arweiniad yr Athro Karl Swann a'r Athro Tony Lai o'r Ysgol Meddygaeth, ganfod protein arbennig mewn sberm dynol o'r enw PLC-zeta, a oedd yn hanfodol ar gyfer ysgogi ŵy a'i baratoi ar gyfer datblygu embryo.\nYn yr astudiaeth newydd hon,creodd y tîm ymchwil fodel anifail lle'r oedd y sberm yn cael ei wresogi at dymheredd penodol, gan ei wneud yn ddiffygiol fel ei fod yn methu ffrwythloni ŵy.\nYna, chwistrellodd y tîm y sberm i mewn i ŵy ynghyd â PLC-zeta, a dangos y gallai'r protein 'achub' y sberm diffygiol, ac y gellir ffrwythloni'r ŵy yn llwyddiannus.\nAt hynny, dangosodd yr ymchwilwyr nad oedd y broses hon yn cael unrhyw effeithiau andwyol ar yr embryo, p'un a oeddent yn chwistrellu PLC-zeta ynghyd â naill ai sberm diffygiol neu sberm arferol.\nDywedodd yr Athro Karl Swann: "Mae anffrwythlondeb yn bwnc sensitif, nad oes llawer o ddealltwriaeth ohono. Os gallwn ddangos y gellir defnyddio'r protein hwn yn therapiwtig, dylai helpu llawer o gyplau anffrwythlon i oresgyn y stigma sy'n gysylltiedig â phroblemau a achosir gan anallu'r sberm i ffrwythloni'r wy. "\nDywedodd Deon Cyswllt y Gwyddorau Iechyd yn Ysgol Meddygaeth Prifysgol Dundee, yr Athro Chris Barratt, arbenigwr rhyngwladol ym maes meddygaeth atgenhedlu ac anffrwythlondeb gwrywaidd: "Mae cyflawni ffrwythloniad llwyddiannus yn hanfodol ar gyfer llwyddiant ffrwythloniad in vitro.\n"Mewn nifer sylweddol o achosion, bydd hyn yn methu, neu mae'r broses yn aneffeithiol. Yr allwedd i wella effeithlonrwydd IVF yw goresgyn diffygion ffrwythloniad. Bydd gallu cynnig PLC-zeta sydd wedi'i ail-gyfuno yn ddatblygiad hollbwysig ym maes meddygaeth atgenhedlu."\nCyhoeddwyd y canlyniadau yn y cyfnodolyn Molecular Human Reproduction.


BTEC Diploma mewn Sgiliau Diwydiant Cerddoriaeth Lefel 2\nBydd y cwrs yma yn eich cyflwyno i fyd cerddoriaeth a chynhyrchu digwyddiadau.\n... Oes gennych ddiddordeb brwd a’r gallu i symud ymlaen yn y sector cerddorol\n... Ydych yn hyderus wrth berfformio\nMae astudio yn cynnwys perfformio, technoleg recordio, technoleg sain a deall cerddoriaeth. Mae gan y cwrs yma sylfaen ymarferol gyda phwyslais ar ddatblygu sgiliau mewn amrywiaeth o bynciau cerddorol. Bydd gennych hefyd fynediad i stiwdio recordio ddigidol.\nCyflenwir y cwrs trwy gyfuniad o:\nByddwch yn trefnu, rhedeg a pherfformio fel rhan o dri digwyddiad cerddorol o bwys trwy gydol y flwyddyn. Bydd eich sgiliau fel cerddor ac fel aelod o dîm yn cael eu datblygu a’u herio.\nBydd gennych fynediad i theatr o’r radd flaenaf a chyfleusterau sain a goleuo a ddefnyddir i berfformio nosweithiau cerddorol. Bydd gennych hefyd fynediad i’n cyfresi Mac gyda Logic X ar gyfer recordio.\nByddwch yn cael eich asesu yn rheolaidd trwy arholiadau allanol ac asesiad mewnol, theori ac ymarfer, a byddwch yn cyflawni:\nEr mwyn cofrestru, bydd angen o leiaf 4 TGAU Gradd D neu uwch arnoch, gan gynnwys naill ai Mathemateg/Llythrennedd mewn Mathemateg neu Saesneg/Cymraeg Iaith Gyntaf, neu gymhwyster Diploma Lefel 1 yn y maes galwedigaethol perthnasol, gan gynnwys naill ai TGAU Mathemateg/Llythrennedd mewn Mathemateg neu Saesneg/Cymraeg Iaith Gyntaf.\nMae ymroddiad llwyr i bresenoldeb yn ofynnol, ynghyd â pharch at eraill, brwdfrydedd dros y pwnc, hunanysgogiad, gallu creadigol ac awydd i lwyddo. Bydd angen i chi fod â diddordeb mewn celfyddydau perfformiadol a datblygiad cerddoriaeth fodern.\nDiploma Estynedig Lefel 3 mewn Cerddoriaeth neu Ddiploma Estynedig Lefel 3 mewn Technoleg Cerdd.\nGallai cyfleoedd cyflogaeth nodweddiadol gynnwys gweithio fel rhan o griw llwyfan neu gymorth technegol rheng ôl.\nByddai astudiaeth bellach yn eich galluogi i ystyried y gyrfaoedd canlynol:\nMae clyweliad yn ofynnol cyn dechrau’r cwrs.\nBle alla i astudio BTEC Diploma mewn Sgiliau Diwydiant Cerddoriaeth Lefel 2?


Goresgyn heriau i ddathlu gradd anrhydedd dosbarth cyntaf yn Y Drindod\nI Ewan Richards, mae dathlu gradd dosbarth cyntaf mewn BSc Cyfrifiadura yn gyrhaeddiad mwy fyth am ei fod wedi goresgyn heriau bod ag awtistiaeth.\nCafodd penderfyniad Ewan i lwyddo hefyd ei helpu gan y gefnogaeth a gafodd gan diwtoriaid a’r tîm Gwasanaethau Myfyrwyr yn y Brifysgol.\nRoedd Ewan eisiau rhannu ei brofiad mewn addysg uwch gydag eraill a allai fod mewn amgylchiadau tebyg. Ysgrifennodd y blog ysbrydoledig isod, a gyhoeddwyd ar draws ein sianelau cyfryngau cymdeithasol, ac a rannwyd yn eang, a chafodd lawer o gymorth positif mewn ymateb i hyn.\nMeddai Ewan: “Mae llawer o fyfyrwyr sydd ag anawsterau ac anableddau dysgu ychwanegol yn ei chael yn anodd astudio gradd Prifysgol. Yn fyfyriwr awtistig, rwy’n deall pa rwystrau sy’n herio myfyrwyr. Weithiau mae rhai pethau’n gallu bod yn llethol i mi ac mae’r Brifysgol wedi fy helpu’n enfawr am eu bod wedi fy helpu i wella fy hyder drwy fy ngwneud yn rhan gyfartal o amgylchedd y Brifysgol.\n“Cefais fynediad i ystod o gefnogaeth yn y Brifysgol fel sgiliau astudio, hyfforddiant technoleg cynorthwyol, rheoli amser, a gwella fy ysgrifennu academaidd. Gall yr holl gymorth hon, diolch i dîm y Gwasanaethau Myfyrwyr, eich pwyntio i’r cyfeiriad iawn ac maent i gyd yn fwy na pharod i gynorthwyo myfyrwyr. Diolch i’r tîm cefnogaeth, maent wedi fy helpu i ddatblygu fy hyder a’m sgiliau cyfathrebu ac rwyf wedi cymryd rhan mewn ystod o gyfleoedd Prifysgol fel bod yn llysgennad myfyrwyr.\n“Mae’r Hwb Myfyrwyr hefyd wedi rhoi llawer o gyfleoedd i mi ymuno â’u digwyddiadau coffi a sgwrs rhithwir yn ogystal â bod yn rhan o grŵp ffocws myfyrwyr i gasglu adborth a rhoi fy safbwynt ar sut y gellid gwella’r ap ar gyfer myfyrwyr presennol a rhai’r dyfodol. Rwyf wedi mwynhau hyn yn fawr ac wedi mwynhau bod yn rhan ohono.\n“Hefyd, gweithiais gyda Chynorthwyydd Astudio â’m hanogodd a’m helpodd i ddeall scenarios aseiniad a thorri tasgau mawr yn dasgau llawer llai a hydrin.\n“Gall myfyrwyr gydag anawsterau dysgu siarad am eu hanghenion gydag un o Ymgynghorwyr Anabledd y Brifysgol a all drafod yr hyn sydd ar gael i’r myfyriwr. Cewch eich cyfoethogi gan ddulliau, strategaethau, a gwell lefelau hyder. Mae hefyd gennym Wasanaeth Gyrfaoedd ar gyfer y rheiny sydd ag angen helpu gyda chynhyrchu syniadau’r dyfodol, deall eich opsiynau, creu CV a chwilio am swydd yn effeithiol.”\nNawr, mae Ewan yn bwriadu aros ymlaen yn Y Drindod i astudio MSc mewn Peirianneg Feddalwedd.\nDywedodd Dr Michael Dacey, Rheolwr Cyfrifiadura Y Drindod Dewi Sant: “Mae ef bob amser wedi gweithio’n galed ac wedi dod yn aelod gwerthfawr iawn ymhlith ein myfyrwyr. Rydyn ni i gyd wrth ein bodd gyda'i lwyddiant ac yn edrych ymlaen at ei weld y flwyddyn nesaf ar gyfer yr astudiaethau MSc. "


Prosiect Cymru DNA Wales am fwrw golwg cwbl o’r newydd ar hanes Cymru\nAr amser pan fo hunaniaeth genedlaethol mor amlwg ar agenda holl genhedloedd Prydain ac Iwerddon, bydd prosiect newydd, arloesol yn cael ei lansio heddiw fydd yn diffinio beth yw bod yn Gymreig - Cymru DNA Wales.\nAm y tro cyntaf, bydd DNA etifeddol mewn modd systematig yn llunio proffil genom Cymru.\nMae pob Cymro a Chymraes yn ddisgynnydd i fewnfudwr, o'r arloeswyr cynhanesyddol a welodd am y tro cyntaf y cymoedd a'r mynyddoedd yn ymddangos o’r oes iâ diwethaf 11,000 mlynedd yn ôl i ddyfodiaid mwy modern. Mae pob Cymro a Chymraes yn cario DNA etifeddol yn eu cyrff, all ateb nifer o gwestiynau sydd eto i’w hateb er mwyn datgelu hanes cudd Cymru am y tro cyntaf.\n•\tAr draws y milenia cyn hanes, a dros 2,000 mlynedd o hanes sydd wedi ei gofnodi, o ble y daeth y bobl hynny, a ddatblygodd yn y pen draw yn Gymry?\n•\tPwy oedd y ffermwyr cyntaf ar y bryniau a’r cymoedd?\n•\tPa ddylanwad gafodd y Rhufeiniaid a'u lleng?\n•\tNeu'r Llychlynwyr?\n•\tA allwn gael hyd i linell waed brenhinoedd Cymru'r Oesoedd Tywyll?\n•\tA beth ddigwyddodd i'r Tuduriaid?\nBydd y cwestiynau hyn a llawer o gwestiynau difyr eraill yn cael eu hateb, wrth i enom Cymru ymddangos a hanes newydd yn cael ei ddarganfod.\nMae'r prosiect newydd aml-gyfrwng uchelgeisiol o’r enw Cymru DNA Wales yn ffrwyth cydweithrediad rhwng y partneriaid, S4C, The Western Mail a'r The Daily Post, Green Bay Media a'r cwmni ymchwil ScotlandsDNA.\nFfrwyth y prosiect dwy neu dair blynedd fydd cyfres swmpus o raglenni ar S4C, fydd yn cael ei chynhyrchu gan y cwmni cynhyrchu uchel ei barch Green Bay Media. Canlyniad arall y gwaith fydd storfa o wybodaeth fydd yn ddeunydd addysgol ar gyfer y cenedlaethau i ddod.\nNod y prosiect yw cynnig ffurf newydd o gyfleu hanes ar y teledu, trwy gyfrwng geneteg a thrwy arolwg eang o DNA Cymru, a hynny law yn llaw ag astudiaethau academaidd.\nSyniad Prif Weithredwr S4C, Ian Jones yw menter Cymru DNA Wales, aeth i drafod ei syniad gyda chwmni ymchwil llwyddiannus yn Yr Alban a oedd yn gyfrifol am ScotlandsDNA. Trwy gyfuno dadansoddi hanesyddol a gwybodaeth geneteg wrth brofi DNA eu cyndeidiau, cawsom olwg o’r newydd ar hanes Yr Alban.\nBydd The Western Mail a The Daily Post yn darparu cynnwys golygyddol yn eu papurau newydd a gwefannau ar-lein.\nBydd y ddau bapur newydd hefyd yn cyhoeddi’r ffurflenni y gall y rheiny sy'n gwirfoddoli eu defnyddio i brynu Pecyn Poer.\nGall bobl sydd un ai’n byw yng Nghymru, yn ystyried eu hunain fel Cymry neu sydd â llinach Gymreig brynu Pecyn Poer er mwyn darparu sampl o'u poer i'w ddadansoddi ar gyfer eu DNA.\n“Mae S4C yn falch o fod yn un o’r prif bartneriaid yn y prosiect yma fydd yn torri cwys newydd ac yn llythrennol yn ail ysgrifennu hanes Cymru a gwledydd Prydain. Mae'r prosiect yn rhan hanfodol o'n strategaeth aml blatfform a thrwy gydweithio gyda nifer o sefydliadau deinamig eraill, rydym yn helpu i greu etifeddiaeth a fydd yn parhau tra bydd ein cenedl a’i diwylliant yn ffynnu."\nDywedodd Alistair Moffat o ScotlandsDNA:\n“Mae ScotlandsDNA yn brosiect arloesol a gafodd ei lansio ar ddiwrnod nawddsant Yr Alban, St Andrew yn 2011. Trwy ddadansoddi DNA cyndeidiol a modern yr Albanwyr, roedd modd ddechrau'r broses o ysgrifennu hanes ein cenedl o’r newydd. Yn lle'r un hen wynebau - y brenhinoedd, breninesau, y seintiau a'r ffigyrau amlwg eraill - fe wnaethom ni ddefnyddio’r canlyniadau i ysgrifennu hanes y bobl. Fe wnaethom ateb yr hen hen gwestiwn, ‘Pwy yw'r Albanwyr' drwy olrhain trywydd ein cyndeidiau i'r pwynt mwyaf gogledd-orllewin ym mhenrhyn Ewrop ac rydym nawr yn mapio ble y gwnaethon nhw ymgartrefu. Mae hyn yn dangos ein bod yn genedl amrywiol, a bod nifer o'n harwyr, brenhinoedd a breninesau yn perthyn i bobl gyffredin. Nid oes llawer o astudiaethau o Gymru wedi cael eu cynnal, a thrwy lansio Cymru DNA Wales, rydym yn gobeithio ysgrifennu hanes Cymru o'r newydd, hanes sy'n gynhwysol, deinamig, ac yn wahanol. Gallwn gael hyd i hanes y Cymry y tu mewn iddyn nhw - yn eu DNA. Ac mae'r canlyniadau cynnar yn rhai difyr iawn.”\nMeddai Prif Olygydd Media Wales, Alan Edmunds:\n"Fel gwasanaethau cyfryngau, rydym ni yn y Western Mail a'r Daily Post yn treulio pob diwrnod yn mynd o dan groen Cymru, ac rydym yn edrych ymlaen yn eiddgar at chwarae rhan allweddol mewn prosiect fydd yn edrych ar Gymru mewn ffordd na wnaethpwyd erioed o’r blaen. Dros y pum mlynedd diwethaf rydym wedi anelu at fwrw goleuni newydd ar hanes pobl Cymru drwy ein cyfres o lyfrau Welsh History Month, a'n sesiynau trafod yng Ngŵyl y Gelli a bydd y prosiect yma yn mynd a'n taith hanesyddol i dir newydd."\nDywedodd Cyfarwyddwr Creadigol Green Bay Media, John Geraint:\n“Mae Green Bay wedi cael y fraint o gynhyrchu nifer o gyfresi hanes sylweddol o fewn y Deyrnas Unedig a thu hwnt, gan gynnwys cyfres hanes 'swyddogol' BBC am y genedl, ‘The Story of Wales’. Ond mae'r prosiect hwn yn argoeli i fod yr un mwyaf arloesol ohonynt i gyd - yn y modd y bydd yn cyfuno hanes a gwyddoniaeth. Trwy gyfraniad miloedd o bobl yng Nghymru, mae ganddo’r potensial i gynnig ateb awdurdodol i'r cwestiwn ‘Pwy yw'r Cymry?"\nYn ystod y lansiad, bydd partneriaid Cymru DNA Wales yn datgelu pwy yw rhai o’r bobl amlwg sydd wedi cytuno i ddarparu sampl o’u poer ar gyfer y Pecyn Poer, a fydd yn cael ei ddadansoddi am eu DNA.\nAm ragor o wybodaeth, neu i fynychu lansiad Cymru DNA Wales yn adeilad y Pierhead, ym Mae Caerdydd (Dydd Mercher, 24 Medi am 1830) cysylltwch gydag Owain Pennar neu Glesni Jones yn nhîm y wasg yn S4C ar 02920 741422


Bryn Haf - Hunanddarpar in Llandudno, Llandudno - Visit Conwy\nRydych chi yma: Home > Llety > Bryn Haf\nMae’r fflatiau yn lleoliad delfrydol i aros er mwyn archwilio Gogledd Cymru.\nMae man parcio oddi ar y ffordd ar gyfer pob fflat.\nMae pedair fflat sydd â 4 neu 5 seren gan Croeso Cymru.\nMae’r Bay Tree yn fflat llawr gwaelod sy’n cysgu 2. Mae cegin llawn cyfarpar ac ystafell ymolchi gyfoes gyda chawod, a bath ar wahân. Mae gwres canolog nwy. Mae lle i eistedd yn yr iard fach. Mae croeso i gŵn.\nFflat llawr gwaelod yw Clematis sy’n cysgu hyd at 2 ac sydd â’i gardd gefn ei hun. Mae peiriant golchi a sychu yn y gegin, sydd â’r holl gyfarpar angenrheidiol. Mae ystafell gawod gyfoes gyda gosodiadau modern. Mae croeso i gŵn.\nFflat un ystafell wely ar y llawr cyntaf yw Orchid, gyda lle i hyd at dri o bobl i gysgu. Yn y fflat fawr hon mae cegin â’r holl gyfarpar angenrheidiol gydag golygfeydd tuag at Y Gogarth.\nLleolir Camellia dros ddau lawr a hanner o’r llawr cyntaf ac mae lle i hyd at 4 gysgu mewn ystafell ddwbl ac ystafell gyda dau wely sengl. Mae ystafell ymolchi fawr foethus gyda bath a chawod ar wahân.\nCroeso i blant dros 5 oed.\nApartment sleeps 2-4 o£310.00 i £560.00 fesul uned yr wythnos\n4 – 5 Hunanddarpar\nOpen All Year (1 Ion 2022 - 31 Rhag 2022)\n* Ar Gau Tachwedd.\n4-5 Sêr Croeso Cymru Hunanddarpar


Menig Codi Pwysau Cartref Ymarfer Affeithiwr Gyda Chefnogaeth Arddwrn ar gyfer Ymarfer Ffitrwydd Hyfforddiant Codi, Amddiffyn Palmwydd Llawn, Ymarfer Ategolyn Menig Codi Pwysau Cartref Gyda Chefnogaeth arddwrn ar gyfer Ymarfer Ffitrwydd Hyfforddiant Codi, Gwneuthurwyr Amddiffyn Palmwydd Llawn, Cyflenwyr, Ffatri - NANTONG IRONMASTER SPORTING INDUSTRIAL CO, LTD.\nMenig Codi Pwysau Ymarferion Ategol Cartref Gyda Chefnogaeth Arddwrn ar gyfer Ymarfer Ffitrwydd Hyfforddiant Codi, Amddiffyn Palmwydd Llawn\nMenig Codi Pwysau IR98941\nMaint arddangos (mm): S / M / L / XL\nYn arddangos deunyddiau: lledr nubuck, brethyn terry, brethyn rhwyll, brethyn lycra\nAmddiffyniad Palmwydd Llawn: Dim mwy o ddwylo wedi'u rhwygo a dim mwy o alwadau. Mae'r menig codi pwysau yn amddiffyn eich dwylo'n llawn. Gall y gefnogaeth arddwrn amddiffyn eich breichiau rhag ysigiad. A bydd y pad ewyn trwchus ar y palmwydd yn clustogi effaith cyfarpar chwaraeon.\nMae'r Menig hyn yn fwy anadlu. Mae cefn dwylo wedi'u gwneud o Ultralight Microfiber sy'n ffabrig ysgafn ac anadlu. Felly bydd y menig yn cadw'ch dwylo'n sych ac yn gyffyrddus. Mae'r menig yn addas ar gyfer menywod, dynion, oedolion a phobl ifanc yn eu harddegau ar gyfer Codi Pwysau, Tynnu i Fyny, Ymarfer Corff, Ffitrwydd, Hyfforddiant Campfa a Workouts Cyffredinol.\nCysur ac Awyru: Mae'r Lapiau arddwrn yn cael eu tynhau a'u llacio gyda Velcro, gan roi'r gallu i'r defnyddiwr addasu i'w gysur personol. Mae'r dyluniad rhwyll anadlu cefn meddwl da hefyd yn darparu ar gyfer cysur eithafol, gan roi'r gallu i'ch dwylo anadlu wrth wneud ymarferion dwys. LLAI SWEAT a MWY O AWYRU.


Archwiliwch y 10 Sêr mwyaf gan diamedr\nBeth yw'r Seren yn y Sky fwyaf?\nMae seren yn bêl enfawr o blasma llosgi. Eto, ar wahân i'r Haul, maent yn edrych fel pinpoints bach o oleuni yn yr awyr. Nid ein Haul ni yw'r seren fwyaf neu'r lleiaf yn y bydysawd . Yn dechnegol, fe'i gelwir yn dwarf melyn. Mae'n llawer mwy na'r holl blanedau wedi'u cyfuno, ond nid hyd yn oed canolig eu maint gan safonau'r holl sêr. Mae llawer mwy yn enfawr ac yn fwy na'r Sun. Mae rhai yn fwy oherwydd eu bod wedi esblygu o'r ffordd y cawsant eu ffurfio. Mae eraill yn fwy oherwydd eu bod yn hŷn ac yn ehangu wrth iddynt oed.\nMaint Seren: Targed Symud\nNid yw ffigur maint seren yn brosiect syml. Nid oes "wyneb" fel y gwelwn ar y planedau i roi "ymyl" caled ar gyfer mesuriadau. Hefyd, nid oes gan seryddwyr "reol" gyfleus y gallant ddal i wneud y mesuriadau. Yn gyffredinol, gallant edrych ar seren a mesur ei faint "onglog", sy'n golygu ei led fel y'i mesurir mewn graddau neu arcminutes neu arcseconds. Mae hynny'n rhoi syniad cyffredinol iddynt, ond mae ffactorau eraill i'w hystyried. Mae rhai sêr yn amrywio, er enghraifft. Mae hynny'n golygu eu bod yn ehangu ac yn cwympo'n rheolaidd wrth i "r disgleirdeb newid. Felly, os yw seryddwyr yn astudio seren fel V838 Monocerotis, rhaid iddynt edrych arno sawl gwaith dros gyfnod o amser wrth iddi ehangu a chyrraedd. Yna gallant gyfrifo maint "cyfartalog". Fel bron pob mesuriad seryddiaeth, mae peth anghyffredin o wallau mewn arsylwadau oherwydd gwallau offer, pellter, a ffactorau eraill. Yn olaf, mae'n rhaid i restr o sêr fesul maint gymryd i ystyriaeth y gallai fod rhai mwy na heb eu hastudio (neu eu canfod) eto. Gyda hynny mewn golwg, pa sêr yw'r rhai mwyaf sy'n hysbys i seryddwyr?\nCredyd Delwedd: NASA, ESA\nMae'n hysbys bod Betelgeuse yn wipwr ac yn hawdd ei weld yn sgïoedd nos y Ddaear o fis Hydref i fis Mawrth. Mae'n hysbys bod ganddi radiws dros fil o weithiau o'n Haul, a dyma'r mwyaf adnabyddus o'r supergiants coch. Mae hyn yn rhannol oherwydd y ffaith bod oddeutu 640 o flynyddoedd ysgafn o'r Ddaear, Betelgeuse yn agos iawn o'i gymharu â'r sêr eraill ar y rhestr hon. Hefyd, mae'n gorwedd yn y rhai mwyaf enwog o'r holl gysyniadau, Orion. Mae'r seren enfawr hon yn rhywle rhwng 950 a 1,200 o radii solar a disgwylir iddo fynd i supernova unrhyw amser. Mwy »\nTim Brown / Y Banc Delwedd / Getty Images\nMae'r hypergiant coch hwn ymysg y sêr mwyaf hysbys yn ein galaeth. Mae ganddi radiws amcangyfrifedig rhwng 1,800 a 2,100 o weithiau radiws yr Haul. Ar y maint hwn byddai'n cyrraedd bron i orbit Saturn os yw'n cael ei osod yn ein system solar . Mae VY Canis Majoris wedi ei leoli oddeutu 3,900 o flynyddoedd ysgafn o'r Ddaear i gyfeiriad y cyfansoddiad Canis Majoris. Mae'n un o nifer o sêr amrywiol sy'n ymddangos yn y canlyn Major Canis.\nEin Haul o'i gymharu â'r seren enfawr VV Cephei A. Foobaz / Commons Commons\nLleolir y seren hon i gyfeiriad y ceffylau Cepheus, tua 6,000 o flynyddoedd ysgafn o'r Ddaear. Mae'n seren hypergiant coch yn cael ei amcangyfrif i fod tua mil o weithiau radiws yr Haul. Mae'n rhan o system seren deuaidd mewn gwirionedd; Mae ei gydymaith yn seren las llai. Mae'r ddau orbit ei gilydd mewn dawns gymhleth. Ni chanfuwyd unrhyw blanedau yn y seren hon. Mae'r enw A yn y seren wedi'i neilltuo i'r mwyaf o'r pâr, ac fe'i gelwir bellach yn un o'r sêr mwyaf o'r fath yn y Ffordd Llaethog.\nCysyniad artist o'r hyn y gallai Mu Cephei edrych. Cyffredin Wikimedia\nMae'r supergiant coch hwn yn Cepheus tua 1,650 o weithiau radiws ein Haul. Mae hefyd yn un o'r sêr mwyaf disglair yn y galaeth Ffordd Llaethog, gyda mwy na 38,000 o weithiau yn egnïol yr Haul. Mae ganddo hefyd y ffugenw "Herschel's Garnet Star" oherwydd ei liw rhyfedd coch.\nV838 Monocerotis yn ei ddull toriad, fel y gwelir gan Thelescope Space Hubble. NASA a STScI\nMae'r seren newidiol coch hon wedi'i leoli yng nghyfeiriad y cyfansoddiad Monoceros tua 20,000 o flynyddoedd ysgafn o'r Ddaear. Gall fod yn fwy na Mu Cephei neu VV Cephei A, ond oherwydd ei bellter o'r Haul, mae'n anodd penderfynu ar ei faint ei hun. Hefyd, mae'n tyfu o ran maint, ac ar ôl ei orffeniad olaf yn 2009, roedd ei faint ymddangosiadol yn llai. Felly, rhoddir ystod fel arfer o rhwng 380 a 1,970 o radii solar.\nMae Telesgop Gofod Hubble wedi arsylwi ar y seren sawl gwaith, gan ddogfenni'r llwyth o lwch yn symud oddi yno.\nGallai creadur artist o'r hyn y gallai WOH G64 a'i ddisg malurion ei hoffi. Gorllewin De Ewrop.\nMae'r hypergiant coch hwn a leolir yn y Dorado cyferbyn (yn yr awyrgylch hemisffer deheuol) tua 1,540 o weithiau radiws yr Haul. Fe'i lleolir mewn gwirionedd y tu allan i'r Galaxy Ffordd Llaethog yn y Cwmwl Magellanig Mawr . Mae hwn yn galawd cydymaith agos i'n hunain ac yn gorwedd tua 170,000 o flynyddoedd ysgafn i ffwrdd.\nMae gan WOH G64 ddisg drwchus o nwy a llwch o'i amgylch. Roedd y deunydd hwnnw'n debygol o gael ei ddiarddel o'r seren wrth iddi ddechrau ei farwolaeth. Roedd y seren hon yn arfer bod yn fwy na 25 gwaith ym màs yr Haul, ond gan ei fod yn agosáu at ffrwydro fel supernova, dechreuodd golli màs. Mae seryddwyr yn amcangyfrif ei bod wedi colli digon o ddeunydd i wneud rhwng tair a naw system solar.\nYchydig yn llai na WOH G64, mae'r hypergiant coch hwn yn 1,520 o radii solar. Mewn 9,000 o flynyddoedd ysgafn gymharol agos o'r Ddaear, mae V354 Cephei wedi ei leoli yn y ceffylau Cepheus. Mae'n newid afreolaidd, sy'n golygu ei fod yn tynnu ar amserlen braidd yn anghyson. Mae seryddwyr sy'n astudio'r seren hon yn agos iawn wedi nodi ei fod yn rhan o grŵp mwy o sêr a elwir yn gymdeithas seren Cepheus OB1, sy'n cynnwys nifer o sêr anferthol poeth, ond hefyd nifer o uwch-adolygiadau oerach fel yr un hon.\nGolygfa o RW Cephei (uchaf dde) o'r Arolwg Sky Digidol Sloan. SSDS\nDyma gofnod arall o'r ceffylau Cepheus , yn yr awyr hemisffer gogleddol. Efallai na fydd y seren hon yn ymddangos yn hollol fawr yn ei gymdogaeth ei hun, ond nid oes llawer o bobl eraill yn ein galaeth neu gerllaw a all gystadlu â hi. Mae'r radiws supergiant coch hwn yn rhywle oddeutu 1,600 o radii solar. Pe byddai'n lle ein Haul ni, byddai ei awyrgylch allanol yn ymestyn y tu hwnt i orbit Jiwper.\nMae KY Cygni o leiaf 1,420 o weithiau radiws yr Haul, ond mae rhai amcangyfrifon yn ei gwneud yn debyg i 2,850 o radii solar. Mae'n debyg yn nes at y maint llai. Fe'i lleolir tua 5,000 o flynyddoedd ysgafn o'r Ddaear yn y Cygnus. Yn anffodus, nid oes delwedd dda ar gael ar gyfer y seren hon ar hyn o bryd.\nGan gynrychioli'r Sagittarius cyferbyniad, nid yw'r gorguddiad coch hwn yn un o 1,460 o weithiau radiws ein Haul. Pe bai'r brif seren ar gyfer ein system haul, byddai'n ymestyn ymhell y tu hwnt i orbit Mars. Mae KW Sagittarii yn gorwedd tua 7,800 o flynyddoedd ysgafn oddi wrthym. Mae seryddion wedi mesur ei dymheredd, sef oddeutu 3700 K. Mae hyn yn llawer oerach na'r Haul, sef 5778 K ar yr wyneb. Nid oes delwedd dda ar gael ar gyfer y seren hon ar hyn o bryd.\nWedi'i gywiro a'i ddiwygio gan Carolyn Collins Petersen.\nSêr a Nwy yn Crash yn Galaxy yn Tsunami Celestial\nDysgwch y pethau sylfaenol am y Mars: Y Cartref Nesaf Dynoliaeth!\nBeth sydd yn y Gofod Rhwng Seren?\nArchwilio'r Bydysawd Cudd-mewn-goch\nMae yna Gofod Intergalactic Outta Cloud Straight Cloud Straight\nTelesgop Gofod Hubble: Ar y Swydd Ers 1990\nByw yn y Ddinas? Allwch chi Still Still Stargaze\nPeering Into Meithrinfa Planet Gan ddefnyddio Radio Waves\nCroeso i'r Gymdogaeth Galactig: y Grwp Lleol o Galaxies\nBywgraffiad o Susan Glaspell\nPrifysgol Wisconsin GPA, SAT, a Data ACT\nBrad Pitt Am Ei Wraig: "A Secret of Love"\nBywgraffiad o Lucrezia Borgia\nOes angen ysgogydd ar y pensiynwr?\n10 Awgrymiadau ar gyfer Gwella Eich Rheoli Bŵeriaeth mewn Plymio Sgwba\nDerbyniadau Prifysgol Quinnipiac\n5 Ffilmiau Classic yn Natalie Wood\nProsiectau Gwyddoniaeth Calan Gaeaf\nDewiswch y Gosodiad Cywir ar gyfer eich Chwarae\nGwersi Sbaeneg trwy E-bost\nBeth yw Antonomasia?\nBeth yw Camau Cynnar?\nOriel Ffotograffau Haircut Lletem Enwog Dorothy Hamill\nTop 10 Caneuon Allweddi Du\nMerched Pisces Venus\nCoed Teulu Elizabeth Woodville\nBywgraffiad o James Madison, 4ydd Arlywydd yr Unol Daleithiau\nGwybod Eich Goruchaf Lys\nTrychineb Tlatelolco Dinas Mecsico\nDatblygu Polisi Effeithiol i Ddatrys Ymladd yn yr Ysgol\nUchafbwyntiau Deg Deg Diana Ross\nChaur Sahib Diffiniedig: Whisk Waving High Over Head


Un o raddedigion Y Drindod Dewi Sant yn datblygu busnes gwledig llwyddiannus\nWrth i ddiwydiant twristiaeth Cymru ddathlu Wythnos Dwristiaeth Cymru (11 – 19 Mai), mae Prifysgol Cymru Y Drindod Dewi Sant yn dathlu llwyddiant un o’i graddedigion yn y sector cyffrous a hynod werthfawr hwn.\nGraddiodd Elizabeth Davies, perchennog Llety Cynin – cyrchfan fach sy’n cynnwys bwyty, clwb iechyd a gwesty – â gradd Meistr o Ysgol Fusnes Caerfyrddin Y Drindod Dewi Sant rai blynyddoedd yn ôl ac ers hynny mae hi wedi datblygu ei busnes yn un ffyniannus dros ben.\nAr ôl prynu fferm ym mhentref Llangynin ar gyrion Sanclêr, cyfareddwyd Elizabeth gan un o’i thai allanol mawreddog ond a oedd yn mynd â’i ben iddo a chyn bo hir dechreuodd feddwl am sut y gallai ei ddefnyddio. Yn hytrach na dilyn y llwybr hawdd trwy adnewyddu’r adeilad a’i droi’n gartref, sylweddolodd Elizabeth ei fod yn cynnig rhywbeth llawer iawn mwy iddi - roedd yn cynnig cyfle busnes sylweddol.\n“Pan ddechreuon ni ddatblygu Llety Cynin, roedden ni’n gwneud llawer o waith ymchwil a sylwes i fod cwrs Meistr yn cael ei ddysgu ym Mhrifysgol Cymru Y Drindod Dewi Sant yng Nghaerfyrddin,” meddai Elizabeth. “Roeddwn i’n ffodus o gael fy newis ac wrth wneud y cwrs, rhoddodd i mi’r hyder yr oedd arna i ei angen i fwrw ymlaen â’m syniad a mynd ati i agor y busnes, mewn gwirionedd,” ychwanegodd.\nDr Louise Emanuel oedd un o ddarlithwyr Elizabeth yn ystod ei hamser yn Y Drindod Dewi Sant ac mae’n cofio ei chyfarfod cyntaf ag Elizabeth pan gyflwynodd ei chynlluniau ar gyfer y tŷ allanol.\n“Rai blynyddoedd yn ôl, daeth Elizabeth i’r Brifysgol gyda set o gynlluniau a dywedodd hi ei bod hi am arallgyfeirio,” meddai Louise, uwch ddarlithydd yn Ysgol Fusnes Caerfyrddin Y Drindod Dewi Sant. “Roedd ganddi rai tai allanol yr oedd hi am eu datblygu ond roedd angen ychydig o gymorth arni. Dyma ni’n trafod beth fyddai orau iddi ac awgrymu ei bod hi’n astudio gradd Meistr gyda ni a thrwy hynny, gallem ni ei helpu hi i ddatblygu’r sgiliau a’r wybodaeth byddai eu hangen i ddatblygu Llety Cynin.”\nYn fuan gwireddodd Elizabeth y syniadau hynny ac erbyn heddiw, mae hi – ynghyd â’i merch Gwawr – yn rhedeg y gyrchfan ac yn meddwl yn barhaus am syniadau a ffyrdd newydd o ddatblygu’r busnes ymhellach fyth. Ar ôl estyn y prif adeilad yn ddiweddar, bellach mae gan Lety Cynin hyd yn oed fwy o ystafelloedd gwestai, ystafell fawr newydd ar gyfer priodasau yn ogystal â bwyty a bar newydd.\n“Trwy ddilyn y radd Meistr, ces i fy nghymell i ystyried y cyfleoedd a oedd ar gael a chan fy mod i’n astudio gyda grŵp, rhoddodd hynny gyfle i mi roi prawf ar bethau a thrafod ein syniadau ni â myfyrwyr eraill – i gael eu barn nhw a chlywed gan rai o wahanol safbwyntiau,” ychwanegodd Elizabeth.\nMae busnes ffyniannus Elizabeth ym mherfeddwlad Sir Gaerfyrddin yn ysbrydoliaeth i bob entrepreneur gwledig. Gyda ffocws ar arfer busnes cynaliadwy, mae dull blaengar a thrawsnewidiol Ysgol Fusnes Caerfyrddin Y Drindod Dewi Sant yn datblygu graddedigion annibynnol a phenderfynol sydd â’r sgiliau i lwyddo mewn amgylchedd heriol. Ac yn sicr, mae hyn i’w weld yn amlwg yn hanes Elizabeth.\nMae Deon Cyfadran Busnes a Rheolaeth Y Drindod Dewi Sant, Roger Maidment, yn falch dros ben o lwyddiant y Brifysgol wrth ymgysylltu â’r gymuned leol a’r ffordd y mae’n helpu i ddatblygu a chynnal yr economi leol.\n“Rhaid mesur ein Prifysgol ni yn ôl ei heffaith ac yn anad dim, ei heffaith ar yr economi leol a’r rhanbarth lleol – a phan fydd pethau’n mynd yn dda, mae ymgysylltu di-dor a rhyngweithiol rhwng y rhaglenni addysgol, cyflawniad myfyrwyr a’r effaith ar fusnesau lleol,” meddai Roger Maidment. “Dyna pam y mae Llety Cynin mor bwysig ac yn un enghraifft o sut y daeth entrepreneur a oedd am arallgyfeirio ei busnes i gysylltiad â’r Brifysgol, cofrestru ar un o’i chyrsiau a defnyddio’r gwaith yr oedd am ei wneud mewn modd a oedd yn golygu ei bod hi’n cael cymorth a chefnogaeth gan y Brifysgol.”\nEr i Elizabeth raddio o’r Drindod Dewi Sant rai blynyddoedd yn ôl, mae posibilrwydd i’w pherthynas â’r Brifysgol barhau hefyd wrth iddi feddwl am fynd i’r afael ag un o heriau mawr y busnes – recriwtio a chadw staff.\n“O ran gweithio a datblygu busnes mewn economi wledig, mae nifer o heriau ac un o’r prif heriau hynny yw staffio,” meddai Andrew Campbell, Uwch Arweinydd Academaidd yng Nghyfadran Busnes a Rheolaeth Y Drindod Dewi Sant.\n“Ond yn Y Drindod Dewi Sant, gallwn ni gynnig cyfleoedd i’r rhai sy’n gweithio yn y diwydiant Twristiaeth a chynnig cymorth i fusnesau megis Llety Cynin i helpu i ddatblygu staff a helpu i uwchsgilio gweithwyr – a thrwy’r rhaglenni yr ydym yn eu cynnig, helpu i fwrw ymlaen â busnesau. Mae’r berthynas rhwng y Brifysgol a busnesau gwledig yn bwysig dros ben gan ein bod ni’n Brifysgol wledig ac mae angen i ni fod yn sensitif i anghenion gweithredwyr gwledig,” ychwanegodd Andrew Campbell, sydd hefyd yn awdurdod mawr ar Dwristiaeth ac yn Gadeirydd Cynghrair Twristiaeth Cymru.\nOs oes gennych syniad busnes, fel Elizabeth, yr hoffech chi ei ddatblygu wrth i chi ennill cymhwyster cydnabyddedig, mae Ysgol Fusnes Caerfyrddin Y Drindod Dewi Sant yn cynnig ystod eang o gyrsiau israddedig ac ôl-raddedig blaengar mewn pynciau sy’n gysylltiedig â Busnes a Rheolaeth ac sy’n seiliedig ar ddull moesegol, cynaliadwy a phroffidiol o redeg busnes.\nI gael rhagor o wybodaeth am y rhaglenni a gynigir, ewch i: https://www.uwtsd.ac.uk/carmarthenbusiness/\nI gael rhagor o wybodaeth am y cyrsiau sy’n ymwneud â Thwristiaeth yn Y Drindod Dewi Sant, ewch i: https://www.uwtsd.ac.uk/undergraduate/tourism-hospitality/\nAc i ddarganfod rhagor am Lety Cynin, ewch i: https://www.lletycynin.co.uk/


Mae darparwr gwybodaeth am deithio Llywodraeth Cymru wedi cyrraedd y rhestr fer yn y categori Gofal Cwsmer a’r categori Menywod ym maes Trafnidiaeth.\nCafodd Traveline Cymru, sy’n rhan o’r sefydliad ymbarél PTI Cymru, ei gydnabod yn y categori Gofal Cwsmer oherwydd ei ymroddiad i’r gwaith o ddarparu cyngor, cymorth a miliynau o ddarnau o wybodaeth gyfredol i deithwyr yng Nghymru bob blwyddyn.\nYm mis Mai nodwyd bod lefel bodlonrwydd cyffredinol cwsmeriaid â chanolfan gyswllt Traveline Cymru yn 94% yn ystod y 12 mis blaenorol oherwydd bod y gwasanaeth mor hawdd i’w ddefnyddio a bod y staff mor barod i helpu, a chafodd gwasanaethau’r ganolfan sgorau uchel gan ei chwsmeriaid.\nAt hynny, darparodd y ganolfan gyswllt dros bum miliwn o ddarnau o wybodaeth am drafnidiaeth drwy gyfres o wasanaethau dwyieithog yn 2019.\nMae Traveline Cymru wedi rhagori hefyd eleni yn wyneb llifogydd a’r pandemig coronafeirws pan wnaeth y staff “fwy na’r disgwyl” i gynorthwyo teithwyr a darparu’r wybodaeth ddiweddaraf wrth iddynt hefyd geisio addasu i ffyrdd newydd o weithio a chael gwybodaeth a oedd yn newid yn sydyn.\nYn y categori Menywod ym maes Trafnidiaeth mae’r Rheolwr Gyfarwyddwr, Jo Foxall, wedi cael ei chydnabod am ei hymroddiad diflino i’r sefydliad.\nMae Ms Foxall wedi cyrraedd y rhestr fer ar ôl gweithio’n ddyfal i PTI Cymru ers iddi ymuno â’r sefydliad 16 a hanner o flynyddoedd yn ôl.\nYn ystod y flwyddyn ddiwethaf, mae wedi arwain y tîm i sicrhau mwy fyth o lwyddiant a lefelau bodlonrwydd hynod uchel o fewn y diwydiant ac ymhlith cwsmeriaid.\nMae hefyd wedi arwain timau drwy chwarter cyntaf cythryblus ac wedi eu cynorthwyo i addasu i ffyrdd hyblyg o weithio wrth ymateb i’r pandemig coronafeirws.\nWrth glywed bod Traveline Cymru wedi cyrraedd y rhestr fer mewn dau gategori, dywedodd Ms Foxall ei bod yn falch iawn bod ymroddiad parhaus Traveline Cymru yn cael ei gydnabod.\nMeddai: “Rydym yn falch iawn bod Traveline Cymru wedi cael ei ddewis ar gyfer y rownd derfynol mewn dau gategori yng Ngwobrau Trafnidiaeth Cymru eleni.\n“Mae ein staff ymroddedig wedi gwneud mwy na’r disgwyl unwaith eto yn ystod y 12 mis diwethaf i sicrhau bod teithwyr ledled Cymru yn cael yr holl wybodaeth ddiweddaraf. Maent hefyd wedi wynebu heriau digynsail eleni ac wedi addasu’n hwylus i weithio gartref heb fod hynny’n tarfu ar ein gwasanaeth i gwsmeriaid.\n“Rydw innau wrth fy modd o fod wedi cael fy nghydnabod yn y categori Menywod ym maes Trafnidiaeth ochr yn ochr â rhai o arweinwyr mwyaf brwdfrydig a llwyddiannus y diwydiant.\n“Hoffwn ddiolch i’r beirniaid am gydnabod ein hymrwymiad parhaus i gynorthwyo teithwyr ar fysiau a threnau ledled y wlad, ac rydym yn edrych ymlaen at y seremoni wobrwyo a fydd yn cael ei chynnal yn ddiweddarach eleni.”\nAr gyfer ymholiadau gan y cyfryngau, dylid cysylltu â Gemma Gwilym ar 01446 771265 neu gemma@jamjar.agency


Otis, Colorado - Wicipedia\n1.069677 km², 1.06716 km²\nTref yn Washington County, yn nhalaith Colorado, Unol Daleithiau America yw Otis, Colorado. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Mynyddoedd.\nMae ganddi arwynebedd o 1.069677 cilometr sgwâr, 1.06716 cilometr sgwâr (1 Ebrill 2010) ac ar ei huchaf mae'n 1,329 metr yn uwch na lefel y môr. Yn ôl cyfrifiad y wlad, poblogaeth y dref yw: 534, 475 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Otis, Colorado\nCeir nifer o bobl nodedig a anwyd yn Otis, gan gynnwys:\nRalph A. Young Q20888501\nacademydd Otis, Colorado 1920 2011\nWedi dod o "https://cy.wikipedia.org/w/index.php?title=Otis,_Colorado&oldid=10705871"\nNewidiwyd y dudalen hon ddiwethaf ar 11 Awst 2020, am 13:35.


Coginio Rhanbarthol Tsieineaidd\nMewn trafodaeth am bedwar o fwydydd rhanbarthol Tsieina (Gogledd, De, Dwyrain a Gorllewin) cyfunir taleithiau Szechuan, Yunnan, a Hunan i gynrychioli ysgolion coginio rhanbarthol gorllewin Tsieina. Mae'n wir bod gan feddyg Hunan a Szechuan lawer gyffredin - mae'r ddau yn enwog am eu coginio tanwydd a chynhyrchu reis. Ond mae gwahaniaethau sylweddol hefyd.\nDylanwadau Daearyddol yn Hunan Cuisine: "The Land of Rice and Fishes"\nMae Szechuan yn ardal fynyddig gyda chlogwyni serth.\nMae'r rhanbarth mwyaf ffrwythlon yn gorwedd y tu allan i brifddinas Chengdu, yn y basn dwyreiniol o'r enw Basn Coch. Ar y llaw arall, mae Hunan yn dir o fryniau ysgafn, sy'n gallu cynhyrchu llawer iawn o fwyd. Mae rhan gogledd-ddwyreiniol Hunan yn disgyn yn y Llein Yangtze Canol, ardal amaethyddol ffrwythlon. Mae'r ail Llyn Tsieina fwyaf, Dongting Lake, wedi'i leoli yn y rhan fwyaf gogledd-ddwyreiniol o dalaith Hunan.\nMae paratoi gwastad yn arwydd o goginio Hunan. Mae Cig Eidion Oren, a wneir gan gig eidion marinating dros nos, ac mae marinating eto gyda chymysgedd, gan gynnwys gwyn wy, gwin a phupur gwyn , yn ddysgl Hunan glasurol. Felly, mae Crispy Duck, wedi'i wneud â hwyaden sy'n cael ei hamseru â phupur-yen, seren anise , ffeninl a sbeisys eraill, yna eu stemio ac yn olaf eu ffrio'n ddwfn.\nMae cogyddion Hunan yn treulio mwy o amser ar ymddangosiad pryd na'u cymheiriaid Szechuan. Er bod prydau Szechuan enwog fel MaPo Dofu a Phucc wedi'i Choginio ddwywaith yn faethlon iawn, nid ydynt mor "eithaf" fel rhai o'r prydau sydd wedi'u cynnwys mewn coginio rhanbarthol eraill.\nHysbysiad Tecach Hwyrachach na Szechuan\nMae coginio Hunan a Szechuan yn gwneud defnydd helaeth o gyllylliau, i lanhau'r palad ac i ymdopi â'r hinsawdd llaith. (Mae bwydydd poeth fel pupur coch coch yn sychu ac yn cwympo'r corff, gan ei gwneud yn haws i drin y gwres a'r lleithder). Fodd bynnag, er bod ryseitiau Szechuan yn aml yn galw am glud chili ffa, fel arfer, gwneir prydau Hunan gyda phupurau cil ffres, gan gynnwys yr hadau a'r pilenni sy'n cynnwys y rhan fwyaf o'r gwres.\nPeppur chili, ysgafn, a garlleg. Reis yw'r grawn staple - mae Hunan yn cynhyrchu reis mewn symiau uwch nag unrhyw dalaith arall yn Tsieina. Mae dofednod a seigiau cig hefyd yn boblogaidd - Hunan yw'r ail gyflenwr mwyaf o gig eidion, porc a charthod. Mae llynnoedd Hunan yn darparu digonedd o bysgod a physgod cregyn, yn ogystal â bwyd mwy egsotig megis crwban. "Mae melys a sur ," "poeth a sur" a "poeth a sbeislyd" yn gyfuniadau blas poblogaidd yn coginio Hunan.\nO ran cigoedd mwg a chadwraeth, mae coginio Hunan yn dangos dylanwad ei gymdogion gorllewinol. Mae ryseitiau sy'n cynnwys cig ysmygu i'w gweld yn y bwyd Hunan a Szechuan ac mae'r cynhyrchion porc a gadwyd sydd wedi gwneud Yunnan enwog ar gael yn eang yma hefyd.\nMae technegau coginio Hunan yn boblogaidd, stemio, stiwio a ffrio.\nSeigiau Rhanbarthol Poblogaidd\nMae repertoire coginio Hunan yn cynnwys mwy na 4,000 o brydau, gan gynnwys cyw iâr Dong'an, hwyaid crispy, cig eidion oren, a choesau rrog sbeislyd.\nHunan yw man geni Mao Zeodong, arweinydd Gweriniaeth Genedlaethol Pobl Tsieina.\nCocktail Cyflawni Stoli